Στο Μετεπαναστατικό Ναύπλιο του Καποδίστρια | ΑΡΓΟΛΙΚΗ ΑΡΧΕΙΑΚΗ ΒΙΒΛΙΟΘΗΚΗ ΙΣΤΟΡΙΑΣ ΚΑΙ ΠΟΛΙΤΙΣΜΟΥ\n« Συνέδριο: Οχυρωματική αρχιτεκτονική στην Πελοπόννησο (5ος-15ος αιώνας)\nΛύκειο των Ελληνίδων – Παράρτημα Άργους »\nΣεπτεμβρίου 16, 2011 από Αργολική Αρχειακή Βιβλιοθήκη Ιστορίας & Πολιτισμού Στο Μετεπαναστατικό Ναύπλιο του Καποδίστρια[i]\nΓεγονός είναι ότι τις τελευταίες δεκαετίες παρατηρείται όλο και μεγαλύτερο ενδιαφέρον – στο διεθνή και τον ελληνικό επιστημονικό χώρο – για την ιστορία της καθημερινής ζωής των απλών ανθρώπων. Έτσι, αυτοβιογραφίες, απομνημονεύματα, προσωπικά ημερολόγια, ταξιδιωτικές εντυπώσεις, αναμνήσεις, κ.α., έχουν πλέον ιδιαίτερη βαρύτητα, αφού φαίνεται να αναδεικνύουν τους αφανείς της ιστορίας, τους οποίους η παραδοσιακή ιστοριογραφία παραμερίζει.\nΓίνεται, έτσι, όλο και περισσότερο αντιληπτό ότι για να μπορέσει να εισχωρήσει κανείς στην ατμόσφαιρα μιας εποχής και να διευρύνει τις ιστορικές του γνώσεις, θα πρέπει να μελετήσει τα βιώματα και τις συνθήκες ζωής των καθημερινών ανθρώπων, τον τρόπο με τον οποίο αντιλαμβάνονται τον εαυτό τους και τους γύρω τους, τα προσωπικά τους ενδιαφέροντα, τις προτιμήσεις τους, τα πρότυπά τους, τις προσδοκίες τους, τις απογοητεύσεις τους και τις απόψεις τους γύρω από ποικίλα ζητήματα, ηθικά, φιλοσοφικά, κοινωνικά.\nΜέσα από το πρίσμα αυτό των μικροϊστορικών προσεγγίσεων, το ιστορικό υλικό αναφέρεται στο μεμονωμένο και όχι στο μαζικό, στο «υποκειμενικό» και όχι στο «αντικειμενικό», στο ατομικό και όχι στο συλλογικό. Δεν πρόκειται ωστόσο για μια αναφορά αποκομμένη από τον κορμό του ιστορικού συγκείμενου, αλλά για μια αναγωγή στο μέρος που ούτως ή άλλως παραμένει πάντοτε εντός του ιστορικο-πολιτισμικού συνόλου. Έτσι υποκειμενικό και αντικειμενικό συγκλίνουν και διενεργείται μια αδιάκοπη ροή μεταξύ ψυχολογίας και ιστορίας.\nΤο Ναύπλιο και η Κυβέρνηση\nΗ άλωση του Παλαμηδίου (29-30 Νοεμβρίου 1822) αποτέλεσε μια σημαντική στιγμή για τους επαναστατημένους Έλληνες, ή οποία τους γέμισε χαρά και αισιοδοξία για την έκβαση του Αγώνα. Η εξέλιξη αυτή σηματοδοτούσε ότι η ώρα της απελευθέρωσης και η δημιουργία ενός ανεξάρτητου ελληνικού κράτους δεν θα αργούσε να έρθει. Αυτό άλλωστε προκύπτει και από τις δηλώσεις πολιτικών της εποχής (Αθαν. Κανάρης, Θ. Νέγρης), ξένων διπλωματών και περιηγητών [ii]. Το Ναύπλιο όντας πια ελεύθερο επιλέχθηκε ως έδρα της Κυβέρνησης (18.1.1823). Η επιλογή αυτή δεν ήταν τυχαία άλλα υπαγορεύτηκε από μια σειρά λόγους που σχετίζονταν με τη γεωπολιτική θέση της πόλης, τη φυσική της οχύρωση και την πρωτοκαθεδρία της έναντι των υπολοίπων πόλεων της Πελοποννήσου. Δεν θα πρέπει να μας διαφεύγει εξάλλου πως κατά την β’ βενετοκρατία το Ναύπλιο με την ονομασία Napoli di Romania ήταν η πρωτεύουσα του Regno de Morea, ενώ επί οθωμανικής κυριαρχίας ως Anadolu υπήρξε το πολιτικό, διοικητικό και οικονομικό κέντρο του Σαντζακίου του Μοριά.\nΜε βάση τις προαναφερθείσες παραμέτρους η πόλη ορίστηκε (Ιανουάριος 1823) ως έδρα της Προσωρινής Διοίκησης της Ελλάδος. Λίγο αργότερα η Γ’ Εθνοσυνέλευση της Τροιζήνας (1827) οριστικοποίησε την ανωτέρω απόφαση και με σχετικό ψήφισμά της αναγόρευσε το Ναύπλιο σε Καθέδρα της Κυβερνήσεως και της Βουλής. Η προσωρινή μεταφορά της Κυβέρνησης για λόγους ασφαλείας στην Αίγινα – Αύγουστος 1827 έως και την 3η Μαρτίου 1829 – δε σήμαινε και μεταφορά της καθέδρας [iii]. Την απόφαση της Εθνοσυνέλευσης για το Ναύπλιο σεβάστηκε ο Καποδίστριας, ο οποίος έφτασε στο λιμάνι της πόλης – με το αγγλικό δίκροτο Warspite – στις 6/18 Ιανουαρίου 1828. Η άφιξή του έδωσε τη δυνατότητα για εκδηλώσεις ενθουσιασμού στο συγκεντρωμένο πλήθος που τον επευφημούσε ως σωτήρα, καθώς είχε στηρίξει σ’ αυτόν όλες του τις ελπίδες.\nΗ εικόνα όμως που σύντομα ο Καποδίστριας σχημάτισε ήταν απογοητευτική. Η χώρα ήταν ερειπωμένη και ο λαός καθημαγμένος, ενώ η οικονομία, η διοικητική μηχανή, η δικαιοσύνη, ο στρατός, η εκπαίδευση, θεσμοί δηλαδή που θεμελιώνουν ένα ελεύθερο και ευνομούμενο κράτος ήταν ανύπαρκτοι ή διαλυμένοι. Παντού υπήρχαν ερείπια, μισογκρεμισμένα κτήρια, πρόσφυγες, εξαθλιωμένοι κάτοικοι, ορφανά, αρνητικές δηλαδή συνέπειες της Επανάστασης.\nΣτο Ναύπλιο συνέρεαν καθημερινά πρόσφυγες, καθώς ήταν η μόνη ασφαλής πόλη του ελεύθερου ελλαδικού χώρου και τα άτομα που κατέφευγαν εκεί ευελπιστούσαν ότι θα λάμβαναν την πρόνοια της Κυβέρνησης. Σε σύντομο χρονικό διάστημα, όπως θα φανεί στη συνέχεια, η πόλη προσέλκυε πληθυσμούς (Έλληνες και ξένους) λόγω των οικονομικών και επαγγελματικών δυνατοτήτων που παρείχε [iv]. Επιπρόσθετα όμως η κατάσταση αυτή – όπως ήταν φυσικό – επέτρεψε στο να μεταβληθεί ο χώρος σε τόπο μηχανορραφιών, ανταγωνισμών και αλληλοσυγκρουόμενων συμφερόντων. Ο Κυβερνήτης προσπάθησε να επιβάλλει τάξη στους πρόσφυγες, στους απείθαρχους στρατιώτες και σε κάθε λογής κακοποιά στοιχεία που εκμεταλλεύονταν τη γενικότερη αποδιοργάνωση που παρατηρείτο[v].\nΣτις άμεσες προτεραιότητες του Καποδίστρια ήταν να δημιουργήσει ισχυρή κυβέρνηση στον τόπο, να αναδιοργανώσει την επαρχιακή διοίκηση, να ανασυντάξει το στρατό και το στόλο, να θέσει τις βάσεις για την οικονομική ανόρθωση της χώρας. Εκτός όμως από αυτά σε προτεραιότητα έθεσε και την ανοικοδόμηση της πόλης, θέλοντας να την καταστήσει πρότυπο ανάπτυξης και για τις υπόλοιπες περιοχές του Κράτους. Πολύτιμο βοηθό του σ’ αυτή του την προσπάθεια είχε ένα συμπατριώτη του, τον Κερκυραίο πολεοδόμο και αξιωματικό του γαλλικού στρατού Σταμάτη Βούλγαρη. Σ’ αυτόν ανέθεσε τον έλεγχο των οχυρωμάτων των φρουρίων, τον επανασχεδιασμό, τη βελτίωση και την ανάπτυξη της υπάρχουσας πόλης αλλά και την επιλογή της κατάλληλης τοποθεσίας για τη δημιουργία οικισμού προσφύγων, την Πρόνοια [vi].\nΗ έκταση που καταλάμβανε η πόλη δε διέφερε από τα όρια του σημερινού ιστορικού κέντρου, λόγω ακριβώς της τοπογραφίας της περιοχής και των δύο μεγάλων φρουριακών συγκροτημάτων που την περιέβαλαν, της Ακροναυπλίας και του Παλαμηδίου [vii]. Το Ναύπλιο την καποδιστριακή περίοδο εκτεινόταν από την Ακροναυπλία έως τη θάλασσα σε τρεις βασικές ζώνες. Στην πρώτη ζώνη, πλάτους110 μέτρων από τα τείχη της Ακροναυπλίας κατά μήκος των ισοϋψών του οικισμού, δεν έγιναν ιδιαίτερες οικιστικές παρεμβάσεις. Πρόκειται για την περιοχή του Ψαρομαχαλά, όπου κατοικούσαν κυρίως ψαράδες. Σημαντικές επεμβάσεις έγιναν στη δεύτερη ζώνη, η οποία αναπτύχθηκε παράλληλα με την πρώτη και καταλάμβανε την περιοχή έως τα επιθαλάσσια τείχη.\nΣτο χώρο αυτό, που είχε καθαρά αστικό χαρακτήρα, υπήρχαν οι σημαντικότεροι ναοί και τα δημόσια κτήρια της πόλης, όπως οι εκκλησίες της Παναγίας, του Αγίου Γεωργίου, η Μητρόπολη, ο ναός του Αγίου Σπυρίδωνος, οι Γενικές Γραμματείες – τα υπουργεία της εποχής – η πλατεία Πλατάνου (το παλαιό Ενετικό Forum) με το μικρό τζαμί που μετατράπηκε σε αλληλοδιδακτικό σχολείο, ο Τεκές του Αγά πασά – που εγκαταστάθηκε το Βουλευτικό – το Arsenale, πού χρησιμοποιήθηκε ως στρατώνας. Κοινωνικό και πολιτικό κέντρο της ζώνης αυτής, όπως και της πόλης γενικότερα, αποτελούσε ή πλατεία Πλατάνου, η οποία θα μετονομαστεί αρχικά σε πλατεία Στρατώνα και στη συνέχεια σε Συντάγματος. Κάτω από τον σκιερό πλάτανο, σήμα κατατεθέν του Ναυπλίου, υπήρχαν υπαίθριοι αναφορογράφοι, που υποκαθιστούσαν τους ανύπαρκτους δικηγόρους και συμβολαιογράφους.\nΗ διαμόρφωση της πλατείας ανατέθηκε στο Στ. Βούλγαρη, ο οποίος ανοίγοντας τη μικρή κλειστή ενετική πλατεία του Αγίου Γεωργίου δημιούργησε τη νέα μεγάλη νεοκλασική πλατεία των Τριών Ναυάρχων στα ανατολικά της πόλης – κοντά στα τείχη- όπου εγκαταστάθηκε το Κυβερνείο, κατοικία του Καποδίστρια και μετέπειτα του Όθωνα. Η τρίτη ζώνη – συνολικού πλάτους 100 μ.- εκτεινόταν έξω από τα επιθαλάσσια τείχη και αποτελούσε συνέχεια της δεύτερης. Σε οριζόντιο πια έδαφος οι πολεοδόμοι εφάρμοσαν τους κανόνες της πολεοδομίας του 19ου αιώνα σχεδιάζοντας με απόλυτα κανονική χάραξη δρόμων ορθογώνια οικοδομικά τετράγωνα. Σύμφωνα με τη νέα ρυμοτομία τα οικόπεδα ήταν μικρού πλάτους και διαμπερή, ώστε να εξασφαλίζεται ο άνετος αερισμός και ηλιασμός των χώρων.\nΈξω από τα τείχη του Ναυπλίου και κοντά στους πρόποδες του Παλαμηδίου δημιουργήθηκε το προσφυγικό προάστιο Πρόνοια – ο πρώτος προσφυγικός οικισμός της νεότερης Ελλάδας – στον οποίο εφαρμόστηκε ο ίδιος οικοδομικός σχεδιασμός με αυτόν που ίσχυε στην υπόλοιπη πόλη [viii]. Η δημιουργία του εν λόγω οικισμού εντάσσεται στα μέτρα υγείας και κοινωνικής πρόνοιας που έλαβε ο Κυβερνήτης για την αποσυμφόρηση των αστικών κέντρων της επικράτειας.\nΣτην ανοικοδόμηση της πόλης ο Βούλγαρης είχε ως συνεργάτη το Βαυαρό συνταγματάρχη Karl Heideck, τον μετέπειτα αντιβασιλέα (1833-1835). Η μακρόχρονη παραμονή του τελευταίου στην Ελλάδα – ήδη από την Επανάσταση- και η επαφή του με το στενό φίλο του Κυβερνήτη, Ελβετό τραπεζίτη Eynard, συντέλεσαν στο να διοριστεί γενικός στρατιωτικός διοικητής Ναυπλίου. Στις αρμοδιότητές του επίσης ήταν να επισκευάσει τις οχυρώσεις και τις στρατιωτικές εγκαταστάσεις της πόλης [ix]. Μαζί με τους προαναφερθέντες το έργο της ανοικοδόμησης ανέλαβε και πλήθος Ελλήνων και ξένων αρχιτεκτόνων και στρατιωτικών μηχανικών, όπως οι Θ. Βαλλιάνος, Δημ. Σταυρίδης, Ανδρέας Καλλάνδρος, Δημ. Καλλέργης, Εμμ. Μανιτάκης, Πίζας, Α. Garnot, Πασκουάλε Ιππολίτι, Σταμάτης Κλεάνθης, Eduard Schaubert [x].\nΑπό τις σχετικές εντολές που απέστειλε ο Καποδίστριας στο Βούλγαρη αποδεικνύεται πως ο πρώτος ενδιαφέρθηκε ιδιαίτερα για την ανοικοδόμηση της πόλης. Μια από αυτές αναφερόταν στην ανακαίνιση όσων οικοδομών είχαν διατηρηθεί σε καλή κατάσταση και στη σταδιακή κατεδάφιση όλων των κατεστραμμένων και ετοιμόρροπων κτηρίων – ιδιωτικών και δημόσιων- στη θέση των οποίων έπρεπε να ανεγερθούν νέα. Εντολή επίσης δόθηκε για την αφαίρεση των σαχνισιών προκειμένου να διευκολυνθεί η κυκλοφορία του αέρα στο εσωτερικό των σπιτιών, σύμφωνα με τους ισχύοντες κανόνες υγιεινής [xi].\nΕκτός όμως από τους καθαρά πρακτικούς λόγους την αλλαγή της εικόνας της πόλης επέβαλλαν και ηθικοί. Το προεπαναστατικό Ναύπλιο ακολουθούσε την οικιστική δομή των πόλεων της οθωμανικής περιόδου, όπου κοινό γνώρισμά τους ήταν η λειτουργική ενότητα του άστεως, στον πυρήνα του οποίου οργανώνονταν όλες οι διοικητικές, εμπορικές, και θρησκευτικές δραστηριότητες [xii].\nΌχι μόνο η διάταξη των δημόσιων κτισμάτων, αλλά και η ρυμοτομία και η αρχιτεκτονική των κτηρίων του θύμιζε Ανατολή. Οι δρόμοι ήταν στενοί, κακοτράχαλοι και γεμάτοι ακαθαρσίες, ενώ τα ευρύχωρα διώροφα ή τριώροφα σπίτια – κτισμένα με ξυλοδεσιές (τσατμάδες)- λόγω των προεξοχών τους (σαχνίσια) έφερναν σε άμεση γειτνίαση το ένα κτίσμα με το άλλο[xiii].\nΟ Καποδίστριας προσπάθησε λοιπόν μέσω οικιστικών παρεμβάσεων ν’ αλλάξει την προϋπάρχουσα κατάσταση, ώστε η πρωτεύουσα του νέου κράτους να μη θυμίζει το προγενέστερο οθωμανικό παρελθόν της. Για το λόγο αυτό τα κτήρια που κατασκευάστηκαν τότε στο Ναύπλιο χαρακτηρίζονται από την καθαρότητα των όγκων και τη γνώριμη ελληνική κλίμακα. Τα περισσότερα από αυτά αποτέλεσαν χαρακτηριστικά δείγματα ενός πρώιμου ελληνικού νεοκλασικισμού. Ενός αρχιτεκτονικού ρυθμού που δημιουργήθηκε στην Ελλάδα των κλασικών χρόνων, επαναχρησιμοποιήθηκε και επικράτησε στην Ευρώπη το 18ο και 19ο αιώνα, για να μεταφυτευθεί και να επικρατήσει και πάλι στην Ελλάδα από τους αρχιτέκτονες της καποδιστριακής και οθωνικής περιόδου.\nΤο Ναύπλιο και η Αίγινα είναι οι πρώτες πόλεις όπου εφαρμόστηκε ο ρυθμός αυτός, ο οποίος στη συνέχεια κυριάρχησε στην αρχιτεκτονική της Πάτρας, της Ερμούπολης, του Άργους, της Αθήνας και της Σπάρτης. Τα όποια προβλήματα προέκυψαν από την έλλειψη ντόπιων οικοδόμων, σιδηρουργών και εξειδικευμένων τεχνιτών, πού θα κατασκεύαζαν τις μορφολογικές λεπτομέρειες του ρυθμού (γείσα, κιονόκρανα, παραστάδες, κιγκλιδώματα) ξεπεράστηκαν με τον ερχομό μεταναστών τεχνιτών, κυρίως Επτανησίων[xiv].\nΗ πόλη όμως δεν παρείχε ανάλογες δυνατότητες στον εξοπλισμό των οικιών και στη διακόσμηση των εσωτερικών χώρων, αφού ή λαϊκή παράδοση δεν είχε να επιδείξει έπιπλα ανάλογα με τα ευρωπαϊκά[xv]. Επειδή μάλιστα ο ένας και μοναδικός κατασκευαστής επίπλων πολυτελείας δεν μπορούσε να καλύψει τις διαρκώς αυξανόμενες ανάγκες των κατοίκων, πολλαπλασιάστηκαν σημαντικά οι εισαγωγές. Στο πλαίσιο λοιπόν του εξευρωπαϊσμού του Ναυπλίου εισάγονταν έπιπλα από τη Μασσαλία, τη Γένοβα, τη Μάλτα, ανατολίτικα χαλιά από την Ανατολή και είδη οικιακού εξοπλισμού από την Αγγλία και τη Γαλλία[xvi].\nΟικονομικές και εκπαιδευτικές πτυχές\nΜε την πάροδο του χρόνου η αναρχία και η ανασφάλεια που επικρατούσαν έως το 1828 στη χώρα σταδιακά μειώθηκαν παραχωρώντας τη θέση τους στην ευνομία και την ασφάλεια. Σ’ αυτό συνέβαλε τόσο η παρουσία του Καποδίστρια στα δημόσια πράγματα του κράτους όσο και η πολιτική που ακολούθησε. Η νέα κατάσταση οδήγησε εκατοντάδες Έλληνες από όλες τις περιοχές της χώρας στο να εγκατασταθούν στην πόλη επιζητώντας οικονομικές ευκαιρίες και καλύτερες συνθήκες διαβίωσης. Η διαφορετική προέλευση των νέων κατοίκων της πόλης αποτυπώνεται και στον κατάλογο των ατόμων που εργάστηκαν στο Κυβερνείο. Σε αυτόν καταγράφονται εργάτες από την Τήνο, την Αθήνα, την Κέρκυρα, τη Ρούμελη, τη Μυτιλήνη, τη Θεσσαλονίκη, τα Κύθηρα, τη Σίφνο, τα Καλάβρυτα, τον Τύρναβο, κλπ [xvii].\nΟ μακροχρόνιος πόλεμος, όπως ήταν φυσικό, είχε πλήξει άμεσα τους αστικούς σχηματισμούς των επαναστατημένων περιοχών. Έτσι στις αρχές του 1828 τόσο στο Ναύπλιο όσο και στην Αίγινα είχαν απομείνει λίγοι έμποροι. Η κατάσταση αυτή άλλαξε επί Καποδίστρια, αφού η πόλη του Ναυπλίου μετατράπηκε σε σημαντικό εμπορικό και ναυτικό κόμβο, προσελκύοντας πια όχι μόνο εργατικό δυναμικό αλλά και πλήθος εμπόρων, Ελλήνων και ξένων.\nΈλληνες του εξωτερικού (Παραδουνάβιες Ηγεμονίες, Ρωσία, Κεντρική Ευρώπη) αλλά και έμποροι από την Αγγλία, τη Γαλλία, την Ιταλία, την Αμερική άρχισαν να εγκαταθίστανται στο Ναύπλιο προσδίδοντάς του σταδιακά ευρωπαϊκή εικόνα. Στο πλαίσιο αυτό εντάσσονται οι γαλλικοί και ελληνικοί εμπορικοί οίκοι που δραστηριοποιήθηκαν στο εισαγωγικό και εξαγωγικό εμπόριο. Στον τομέα του λιανικού εμπορίου οι αποθήκες, τα εργαστήρια, τα οψοπωλεία, οι ταβέρνες, οι φούρνοι, τα εμπορικά της προκυμαίας και της πόλης εξυπηρετούσαν τις ανάγκες ντόπιων και αλλοδαπών.\nΗ εγκατάσταση πληθυσμών στην πόλη σχετίζεται και με το γεγονός ότι το Ναύπλιο εκτός από την εμπορική δράση ήταν συγχρόνως στρατιωτικό, διοικητικό, οικονομικό και πνευματικό κέντρο του Κράτους. Στην πόλη λειτουργούσαν νομικά καταστήματα (Δικαστήριο, Ειρηνοδικείο, Εμποροδικείο) φυλακές και νοσοκομεία. Συγκεκριμένα στον προμαχώνα των Πέντε Αδελφών υπήρχε πολιτικό νοσοκομείο με την επωνυμία Α’ Εθνικό Νοσοκομείο Ναυπλίου, ενώ από τον Αύγουστο του 1828 ο Heideck ίδρυσε και ένα δεύτερο – εντός του κάστρου της Ακροναυπλίας – για τους στρατιωτικούς. Στα προαναφερθέντα νοσοκομεία προσέφεραν τις ιατρικές τους υπηρεσίες Έλληνες και ξένοι γιατροί. Παράλληλα στην πόλη υπήρχε και το φαρμακείο, Ο Σωτήρ, του Βονιφάτιου Βοναφίν, φαρμακοποιού με σπουδές στο Πανεπιστήμιο της Πάδοβας. Αξίζει δε να σημειωθεί πως στον εν λόγω χώρο ταριχεύτηκε η σορός του Καποδίστρια, πριν μεταφερθεί στην Κέρκυρα όπου και ενταφιάστηκε [xviii].\nΜπορεί το κέντρο Παιδείας του Κράτους να ήταν η Αίγινα, το Ναύπλιο όμως ως πρωτεύουσα είχε τα δικά του εκπαιδευτικά ιδρύματα. Στην πόλη προϋπήρχε αλληλοδιδακτικό σχολείο, που ίδρυσε η Φιλανθρωπική Εταιρεία (1826) κατά το πρότυπο των αγγλικών αλληλοδιδακτικών της «British and Foreing School Society». Επί Καποδίστρια ιδρύθηκαν δύο νέα αλληλοδιδακτικά σχολεία, ένα στην κάτω πόλη και ένα εντός του κάστρου για τα ορφανά και τους στρατιώτες. Στα εκπαιδευτήρια του Ναυπλίου εντάσσονται τα τέσσερα Ελληνικά Σχολεία – ένα δημόσιο και τρία ιδιωτικά – και τα δύο ιδιωτικά παρθεναγωγεία με διευθύντριες την Ελένη Δανέζη και τη Γαλλίδα Charlotte de Volmerange αντίστοιχα. Παράλληλα λειτουργούσαν και δύο άλλα εκπαιδευτικά ιδρύματα, το Κεντρικό Πολεμικό Σχολείο των Ευελπίδων [xix] – οργανωμένο κατά τα γαλλικά πρότυπα από το Γάλλο αξιωματικό Pauje – και το Πρότυπον Αγροκήπιον της Τύρινθας [xx]. Ναύπλιο. Η πλατεία Πλατάνου (Συντάγματος) το παλιό τζαμί και στο βάθος το Παλαμήδι.\nΟι απόφοιτοι του Πολεμικού Σχολείου, που χρησίμευε και ως η πρώτη Ανώτατη Τεχνική Σχολή, στελέχωσαν το Σώμα του Μηχανικού και της Οχυροποιίας και εργάστηκαν ως πολιτικοί αρχιτέκτονες και μηχανικοί στην ανασυγκρότηση της χώρας. Το Αγροκήπιον – έκτασης 2.206 στρεμμάτων εθνικής γης – αποτέλεσε την πρώτη προσπάθεια γεωργικής εκπαίδευσης στην Ελλάδα. Την εικόνα της εκπαίδευσης στην πόλη συμπλήρωνε το Φιλολογικό Σπουδαστήριο του Λευκαδίτη ιατροδιδασκάλου Α. Παπαδόπουλου-Βρετού (1831). Το σπουδαστήριο ακολουθώντας το πρότυπο των αναγνωστικών λεσχών της Ευρώπης, παρείχε στα μέλη του σε καθημερινή βάση τις υπηρεσίες του. Εκεί μπορούσε κανείς να δανειστεί ελληνικά, γαλλικά, ιταλικά, αγγλικά βιβλία, να διαβάσει φιλολογικές και πολιτικές εφημερίδες, ή να γράψει.\nΤο Φιλολογικό Σπουδαστήριο κάλυπτε την έλλειψη βιβλιοπωλείων, αφού στην πόλη υπήρχε μόνο ένα που διέθετε ελληνικά βιβλία, ενώ ένας Γερμανός βιβλιοπώλης προμήθευε την αγορά με κάποια ξενόγλωσσα. Ελληνικά βιβλία και λεξικά πωλούνταν και σε καταστήματα γενικού εμπορίου ή, αν ήθελε κάποιος μπορούσε να γίνει συνδρομητής και να του τα αποστέλλουν. Στο Ναύπλιο λειτουργούσε τέλος και τυπογραφείο στο οποίο εκδιδόταν ο τοπικός Τύπος και κάποια έντυπα. Πάντως καθ’ όλη την περίοδο που εξετάζουμε ο κυριότερος τρόπος για να διαβάσει κανείς ήταν ο αμοιβαίος δανεισμός [xxi].\nΚαθημερινότητα και ψυχαγωγία\nΟ ευρωπαϊκός αέρας που έπνεε στην πόλη διαφαίνεται και στην ενδυμασία των κατοίκων. Όλων των ειδών τα υφάσματα υπήρχαν στα εμπορικά του Ναυπλίου: φλωρεντινοί ταφτάδες, χρωματιστά μεταξωτά, μουσελίνες για τις κυρίες και τσόχες αγγλικές και γαλλικές, φανέλες και αγγλικά κασμίρια για τους κύριους, ενώ ράφτες και μοδίστρες αναλάμβαναν να ικανοποιήσουν τα ευρωπαϊκά γούστα των πελατών τους. Οι όποιες δυσκολίες συναντούσε κανείς στην ενδυμασία εστιάζονται στην εξεύρεση ειδών υπόδησης και πιλοποιίας, αφού ο περιορισμένος αριθμός αγγλικών και γαλλικών καπέλων που υπήρχε στα καταστήματα προσφερόταν σε αρκετά υψηλές τιμές. Ίσως το υπερβολικό τους κόστος αιτιολογείται από το ότι αν και οι περισσότεροι Έλληνες ντύνονταν ευρωπαϊκά εξακολουθούσαν να φορούν το φέσι ακόμα και με επίσημο ένδυμα [xxii].\nΤην καθημερινή ζωή στο Ναύπλιο συμπλήρωνε η ψυχαγωγία και η διασκέδαση. Πολυσύχναστα μέρη της πόλης ήταν τα καφενεία και τα ζαχαροπλαστεία, τα οποία αποτελούσαν το κέντρο της κοσμικής και δημόσιας ζωής. Στην πλατεία του Πλατάνου υπήρχαν δύο – τρία καφενεία που φημίζονταν για την πολυτέλειά τους και τις παροχές προς τους πελάτες τους. Εκεί οι άνδρες έπιναν τον καφέ τους και έπαιζαν μπιλιάρδο ή τάβλι, ενώ οι κυρίες απολάμβαναν σοκολάτα, σουμάδα, λεμονάδα, παγωτό. Πλήθος επίσης αργόσχολων πολιτικολόγων καπνίζοντας στριμμένο τσιγάρο ή ναργιλέ συζητούσαν θέματα της ελληνικής και της διεθνούς επικαιρότητας. Σ’ ένα από αυτά μάλιστα ο λαός σχολιάζοντας την πολιτική κατάσταση της χώρας δε δίστασε οργισμένος μετά την υπογραφή του Πρωτοκόλλου της Ανεξαρτησίας (3.2.1830), με το οποίο καθορίστηκαν τα σύνορα της χώρας, να το μετονομάσει σε Καφενείο των τριών αγχόνων [xxiii].\nΜε τη δύση του ηλίου έκλειναν οι πύλες της ξηράς σηματοδοτώντας την παύση των οικονομικών δραστηριοτήτων, η ζωή όμως συνεχιζόταν με άλλους ρυθμούς. Την ίδια ώρα άρχιζαν οι επισκέψεις και οι προσκλήσεις σε δείπνο. Στη δίαιτα των κατοίκων περιλαμβάνονταν τρόφιμα κάθε είδους όπως όσπρια, φρέσκα λαχανικά, φρούτα, κατσικίσιο γάλα, τυρί, λάδι, ρετσίνα, κρέας, ψάρια, πέρδικες, λαγούς, πουλερικά και πλάι σ’ αυτά τσάι και καφέ από την Ανατολή, γαλλικά κρασιά και εισαγόμενα αλλαντικά.\nΗ αγορά γενικά της πόλης μπορούσε να ικανοποιήσει κάθε διατροφική επιθυμία και κάθε βαλάντιο [xxiv]. Στα χάνια της Πρόνοιας, έξω από τα τείχη, τα μεσαία και κατώτερα κοινωνικά στρώματα γλεντούσαν με ένα διαφορετικό τρόπο απ’ ότι η άρχουσα τάξη. Το δείπνο τους μπορεί να ήταν λιγότερο πλούσιο, δεν τους έλειπε όμως το κέφι. Εκτός από τις σημαντικές οικογενειακές στιγμές της ζωής όπως η γέννηση, ο γάμος, η βάπτιση, η κάθε μέρα αποτελούσε ευκαιρία για διασκέδαση.\nΗ ανώτερη τάξη της πόλης διασκέδαζε κυρίως με συγκεντρώσεις σε σπίτια και χοροεσπερίδες. Άξιες λόγου αποτελούν οι βεγγέρες στα σπίτια Ελλήνων της Μολδαβίας και τα soirees της κ. Rouen. Στην οικία του Κωνσταντίνου Καρατζά, γιου του πρώην ηγεμόνα της Μολδαβίας Ιωάννη, υπήρχε και το μοναδικό κλειδοκύμβαλον της πόλης. Η οικοδέσποινα συνήθιζε να διασκεδάζει τους ακροατές της, οι οποίοι άλλοτε απολάμβαναν σιωπηλοί τις μουσικές της ικανότητες και άλλοτε τη συνόδευαν τραγουδώντας και χορεύοντας. Η έλλειψη πιάνου δεν εμπόδιζε τους νέους της αριστοκρατίας να διοργανώσουν χορευτικές βραδιές με τραγούδι και με συνοδεία βιολιού ή μαντολίνου.\nΣτις βεγγέρες συχνά πραγματοποιούνταν λογοτεχνικές βραδιές, στις οποίες οι αδελφοί Παναγιώτης και Αλέξανδρος Σούτσοι, ο Αλέξανδρος Ραγκαβής, ο Νικόλαος Δραγούμης, ο Δημήτριος Καλλέργης, οι γιατροί Ιωάννης Βηλαράς και Διονύσιος Ταγιαπέρας και αρκετοί άλλοι απήγγελαν ή διάβαζαν τα καινούρια τους έργα ή μεταφράσεις από γνωστά έργα ξένων δημιουργών [xxv].\nΣτον αντίποδα αυτής της συμπεριφοράς βρισκόταν ο Κυβερνήτης, ο οποίος λόγω του αυστηρού και κλειστού του χαρακτήρα απέφευγε τις υπερβολές. Προσπαθώντας να βάλει τα θεμέλια του νεοελληνικού κράτους παραμέρισε εντελώς την προσωπική του ζωή. Χωρίς να κάνει χρήση του τίτλου του ντυνόταν όπως όλοι οι άλλοι, ενώ σπάνια φορούσε την επίσημη ενδυμασία του.\nΔεν δεχόταν εύκολα επισκέψεις στο σπίτι του και η διασκέδασή του περιοριζόταν στο να βγαίνει καθημερινά βόλτα με το αμάξι του έξω από την πόλη ή να επισκέπτεται τα βράδια την οικία του Καρατζά για να κουβεντιάσει με τη μεγαλωμένη στο Παρίσι συμπατριώτισσά του κυρία Καρατζά, το γένος Κοντού. Αργότερα όμως, ίσως από το φόβο παρεξηγήσεων, σταμάτησε τις επισκέψεις του αυτές[xxvi].\nΟι έντονοι ρυθμοί ανάπτυξης και προόδου στην πόλη συνεχίστηκαν, αν και διακόπηκαν προσωρινά λόγω της αναστάτωσης και της αναρχίας που προκάλεσε η δολοφονία του Κυβερνήτη. Νέα ακμή γνώρισε το Ναύπλιο με την άφιξη του Όθωνα και της Αντιβασιλείας, αφού υπό τη νέα διοίκηση ξαναζωντάνεψε η ευρωπαϊκή πορεία της πόλης.\nΔιδάκτωρ Ιστορίας, Επίκουρος Καθηγητής Παν/μίου Πελοποννήσου Τμήμα Ιστορίας\n[i] Η εργασία βασίστηκε σε ομιλία που πραγματοποίησε ο συγγραφέας στο πλαίσιο της 182ης επετείου της άλωσης του Παλαμηδίου (Ναύπλιο, 28.11.2004), με θέμα: «Εικόνες από το Ναύπλιο της καποδιστριακής περιόδου (1828-1831)».\n[ii] Κ. Κοτσώνη, «Συμβάντα μετά την κατάληψιν του Ναυπλίου (1822)», Πρακτικά του Α΄ Συνεδρίου Αργολικών Σπουδών (Ναύπλιο 4-6 Δεκεμβρίου 1976), Αθήνα 1979, σ. 161-178. Φ. Χρυσανθοπούλου ή Φωτάκου, Απομνημονεύματα περί της Ελληνικής Επαναστάσεως, επιμέλεια – εισαγωγή – ευρετήριο Τ. Γριτσόπουλος, τόμ. Α’, Αθήνα 1974, σ. 17-47. Μ. Καρδαμίτση-Αδάμη, «Η καθημερινή ζωή στο Ναύπλιο, στα χρόνια του Καποδίστρια», Αθήνα-Μόναχο. Τέχνη και Πολιτισμός στη νέα Ελλάδα, Εθνική Πινακοθήκη. Μουσείου Αλέξανδρου Σούτσου, Αθήνα 2000, σ. 73. Μ. Λαμπρινίδη, Η Ναυπλία, Αθήνα 1950, σ. 239.\n[iii] Μ. Καρδαμίτση-Αδάμη, ό.π., σσ. 73, 81.\n[iv] Σύμφωνα με τον Απ. Βακαλόπουλο στο Ναύπλιο (1828) είχαν συγκεντρωθεί 20.000 με 25.000 πρόσφυγες. Απ. Βακαλοπούλου, Ιστορία του νέου ελληνισμού, τόμ. ΣΤ’, Θεσσαλονίκη 1982, σσ. 886, 889.\n[v] Σπ. Μπρέκη, Ιστορία της Νεωτέρας Ελλάδος (19ος αιώνας), Αθήνα2 1999, σσ. 92-96. Α λ. Δεσποτοπούλου, Ο Κυβερνήτης Καποδίστριας και η απελευθέρωσις της Ελλάδος, Μ.Ι.Ε.Τ., Αθήνα2 1996, σσ. 1, 71.\n[vi] Απ. Βακαλοπούλου, Τα ελληνικά στρατεύματα του 1821. Οργάνωση, ηγεσία, τακτική, ήθη, ψυχολογία, Θεσσαλονίκη 1948, σσ. 251-252. Χρ. Στασινοπούλου, Λεξικό της Ελληνικής Επαναστάσεως του 1821, τόμ. Β’, Αθήνα 1979, σσ. 108-109.\n[vii] Απ. Βακαλοπούλου, Ιστορία…, ό.π., τόμ. ΣΤ’, σ. 870, τομ. Η’, σσ. 240-242.\n[viii] Απ. Βακαλοπούλου, Ιστορία…, ό.π., τόμ. Η’, σ. 241, τόμ. ΣΤ’, σ. 887. Μ. Καρδαμίτση-Αδάμη, «Πρόνοια, ο πρώτος προσφυγικός οικισμός της ελεύθερης Ελλάδας», Αρχαιολογία, τχ. 51, Ιούνιος 1994, σσ. 35-46. Κ. Κόμη, «Προσφυγικές μετακινήσεις. Πολεμικές καταστροφές και νέες εγκαταστάσεις», Ιστορία του Νέου Ελληνισμού 1770-2000, τόμ. 3, Αθήνα 2003, σσ. 243-244. Κ. Κόμη, ό.π., σσ. 239-240.\n[ix] Karl Von Heideck, «Τα των Βαυαρών Φιλελλήνων εν Ελλάδι κατά τα έτη 1826-1829», Αρμονία, τχ. 12, Αθήνα 1900, σ. 384.\n[x] Κ. Κόμη, ό.π., σ. 237.\n[xi] Το σαχνίσι αποτελούσε ένα καθαρά βυζαντινό αρχιτεκτονικό στοιχείο που ενσωματώθηκε στην οθωμανική αρχιτεκτονική σε τέτοιο βαθμό, ώστε να θεωρείται πια οθωμανικό. Μ. Καρδαμίτση -Αδάμη, ό.π., σ. 75.\n[xii] Ελ. Κανετάκη, Οθωμανικά λουτρά στον Ελλαδικό χώρο, Τεχνικό Επιμελητήριο Ελλάδας, Αθήνα 2004, σελ. 45.\n[xiii] Απ. Βακαλοπούλου, Ιστορία…, ό.π., τομ. ΣΤ’, σ. 886.\n[xiv] Ο νεοκλασικός ρυθμός αφομοιώθηκε σε τέτοιο βαθμό, ώστε σε αντίθεση με την υπόλοιπη Ευρώπη όπου ο ρυθμός εφαρμόστηκε μόνο σε δημόσια κτήρια, ανάκτορα ή μέγαρα, στην Ελλάδα κυριάρχησε μέχρι τη λαϊκή αρχιτεκτονική. Μ. Καρδαμίτση-Αδάμη, ό.π., σ. 75. Απ. Βακαλοπούλου, Ιστορία…, ό.π., τόμ. Η’,σ. 241. Κ. Κόμη, ό.π., σσ. 239-240.\n[xv] Απ. Βακαλοπούλου, Ιστορία…, ό.π., τόμ. ΣΤ’, σ. 886.\n[xvi] Μ. Καρδαμίτση -Αδάμη, ό.π., σσ. 75-76.\n[xvii] Γ. Δ. Δημακοπούλου, «Η επί του Αγώνος υπέρ της Δημοσίας Υγείας κυβερνητική πολιτική», Επιστημονική Επετηρίς της Παντείου Ανωτάτης Σχολής Πολιτικών Επιστημών (1971-1972), τόμος αφιερωμένος στον Π. Πέρδικα, Αθήνα 1972, σ. 265.\n[xviii] Γ. Δ. Δημακοπούλου, «Η επί του Αγώνος …», ό.π., σ. 269. Γενικό Επιτελείο Στρατού, Ιστορία του Ελληνικού Στρατού 1821-1997, Έκδοση Διεύθυνση Ιστορίας Στρατού, Αθήνα 1997, σ. 22. Ε. Γ. Πρωτοψάλτη, «Το πρώτον νοσοκομείον της Επαναστάσεως και η εν Ναυπλίω «Φιλανθρωπική Εταιρεία»», Πελοποννησιακή Πρωτοχρονιά, τόμ. Ε’, Αθήνα 1959, σ. 91.\n[xix] Χρ. Φωτοπούλου, «Το αποκαλούμενο «κτίριον της Στρατιωτικής Σχολής Ευελπίδων» στο Ναύπλιο και η Ιστορία του (1828-2005)», Πρακτικά Ζ’ Διεθνές Συνέδριο της Εταιρείας Πελοποννησιακών Σπουδών (12 Σεπτεμβρίου 2005), υπό έκδοση.\n[xx] Στ. Παπαδοπούλου, Η Ελληνική Πολιτεία (1828-1832), Αθήνα 1981, σσ. 57-62.\n[xxi] Μ. Καρδαμίτση-Αδάμη, ό.π., σ. 77.\n[xxii] Μ. Καρδαμίτση -Αδάμη, ό.π., σσ. 77-78.\n[xxiii] Ν. Δραγούμη, Ιστορικαί αναμνήσεις, πρόλογος Κ. Άμαντος, τόμ. 1, Αθήνα 19364, σ. 101. Απ. Βακαλοπούλου, Ιστορία…, ό.π., τόμ. ΣΤ’, σσ. 872, 876, 886-887. Μ. Καρδαμίτση-Αδάμη, ό.π., σ. 78.\n[xxiv] Μ. Καρδαμίτση-Αδάμη, ό.π., σ. 79.\n[xxv] Μ. Καρδαμίτση -Αδάμη, ό.π., σσ. 79-80.\n[xxvi] Μ. Καρδαμίτση-Αδάμη, ό.π., σ. 80.\nΑναρτήθηκε στις Άρθρα - Μελέτες - Εισηγήσεις, Ναύπλιο - Ιστορικά | Με ετικέτα alphaline, Argolikos Arghival Library History and Culture, Greek History, Άρθρα, Αργολίδα, Αργολική Αρχειακή Βιβλιοθήκη Ιστορίας & Πολιτισμού, Επανάσταση 21, Ιστορία, Καποδίστριας, Κοινωνία, Ναύπλιο, Πελοπόννησος, Στο Μετεπαναστατικό Ναύπλιο του Καποδίστρια | Σχολιάστε\tComments RSS\nΔΗΜΟΦΙΛΗ ΑΡΘΡΑ\tΤο νόμισμα στον αρχαίο Ελληνικό κόσμο\tΟ ομηρικός Θερσίτης: γραφικός αντιήρωας ή πρόδρομος του δημοκρατικού αντίλογου;\tΗ περίφημη αρχαία πορφύρα της Ερμιόνης και η τεχνολογία της\tΑλέτρι (Άροτρο)\tΦιλική Εταιρεία - Οι Πρωτεργάτες\tΓαμήλια έθιμα της αρχαιότητας και η θέση της γυναίκας στο γάμο\tΚαραϊσκάκης - Θάνατος στη μάχη ή δολοφονία από ελληνικό χέρι;\tΟι Γερμανοί στην Αργολίδα 1941\tΒΙΒΛΙΑ – ΑΡΓΟΛΙΚΟΝ ΗΜΕΡΟΛΟΓΙΟΝ 1910Το «Αργολικόν Ημερολόγιον 1910» εκδόθηκε στην Αθήνα από τον Σύλλογο των εν Αθήναις Αργείων και προσφέρει στον αναγνώστη 356 σελίδες γεμάτες με γεγονότα από την τοπική ιστορία, διηγήματα, αφηγήματα, άρθρα και άλλα ελεύθερα θέματα που έχουν συγγράψει οι σημαντικότεροι επιστήμονες, συγγραφείς και ιστοριοδίφες της Αργολίδας... Η «αναστατική» αυτή έκδοση έχει ιδιαίτερη συναισθηματική αξία γιατί, μέσα από την ανάκληση της μνήμης απεικονίζει την ιστορία της πόλης του Άργους και της ευρύτερης περιοχής, ενώ παράλληλα αποτελεί ένα οδοιπορικό στο πολιτισμικό περιβάλλον της εποχής...


τροχόσπιτο χωρίς αμορτισέρ\nαπό lander474 Την / Το Πεμ 19 Ιουλ 2018 - 1:44\nΈνα θέμα που με έβαλε σε σκέψη είναι αν όλα τα τροχόσπιτα έχουν αμορτισέρ .Στις παρακάτω φωτογραφίες φαίνεται ένα τροχόσπιτο μάρκας dethleffs να μην έχει αμορτισέρ καθόλου.Γιατί??????? Μήπως η ράβδος στρέψης κάνει την δουλειά του αμορτισέρ??????????? Επίσης είναι ένα τροχόσπιτο τουλάχιστον 20αετίας δε φαίνεται να έχει αλλάξει άξονα η να έχει γίνει κάποια τροποποίηση ??????????????? επίσης δε φαίνεται να έχει κάποια βάση για αμορτισέρ ο άξονας η κάποια τρύπα το σασί Δείτε φωτογραφίες και σχολιάστε\nΑπ: τροχόσπιτο χωρίς αμορτισέρ\nαπό Γιωργάκος Την / Το Πεμ 19 Ιουλ 2018 - 9:33\nΗ ράβδος στρέψης δεν λειτουργεί και σαν αμορτισέρ.\nΠολύ περίεργο να μην έχει και να κυκλοφορεί.\nΑπορώ πως πήρε "έγκριση τύπου" στη Γερμανία.\nαπό friar Την / Το Πεμ 19 Ιουλ 2018 - 11:21\nΧωρίς φρένα η/και χωρίς αμορτισέρ όριο ταχύτητας 80 Km/h\nΜε φρένα και αμορτισέρ η χαρτάκι TÜV όριο ταχύτητας 100 Km/h\nΠροσοχή, οι Φρίτσιδες (VoPo) είναι πολύ ιδιότροποι με τα τροχόσπιτα και τα αυτοκινούμενα ειδικά με το επιτρεπόμενο βάρος.\nαπό Georgedim Την / Το Πεμ 19 Ιουλ 2018 - 11:29\nlander 474 έγραψε: Μήπως η ράβδος στρέψης κάνει την δουλειά του αμορτισέρ???????????\nΤάσο η ράβδος στρέψης (μεμονωμένα) είχε χρησιμοποιηθεί παλαιότερα σαν τύπος ανάρτησης.\nΤα πλεονεκτήματα ήταν η απλότητα κατασκευής, το χαμηλό κόστος και η ανύπαρκτη απαίτηση εξειδικευμένης συντήρησης. Επιπρόσθετα η διάταξη αντέχει απροβλημάτιστα μεγάλα φορτία, όταν χρησιμοποιηθούν τα κατάλληλα υλικά.\nΤα μειονεκτήματα ήταν ότι ο κάθε τροχός κινείτο ανεξάρτητα, πράγμα που είναι μεν θεμιτό, αλλά χωρίς να μπορεί να περιορίζει τις κλίσεις και τις ταλαντώσεις του οχήματος.\nΟ μοναδικός τρόπος για να μετριαστεί η ταλάντωση στις λακκούβες ήταν η σύνθεση του ελαστικού υλικού που έμπαινε στα κενά που δημιουργούνταν εσωτερικά στις δύο κοιλοδοκους, έτσι ώστε να δημιουργήσουν την απαραίτητη ελαστική δύναμη που αποσβαίνει τους κραδασμούς.\nΓι' αυτό και οι περιορισμοί στην ταχύτητα που ανέφερε ο Στάθης.\nαπό Γιωργάκος Την / Το Πεμ 19 Ιουλ 2018 - 12:27\nΗ ράβδος στρέψης είναι ανάρτηση που χωρίς αμορτισέρ δεν έχεις απόσβεση κραδασμών.\nαπό friar Την / Το Πεμ 19 Ιουλ 2018 - 16:36\nΕίναι ακριβώς όπως τα λέει ο Georgedim και ναι, έχεις απόσβεση κραδασμών.\nαπό Γιωργάκος Την / Το Πεμ 19 Ιουλ 2018 - 19:17\nΔηλαδή Στάθη το τροχόσπιτο που λέει ο Τάσος έχει τέτοια ράβδο στρέψης και δεν θέλει αμορτισέρ;\nΜήπως και τα τροχόσπιτα που είχα, ένα μοντέλο 1982, ένα μοντελο 1985 και αυτό που έχω τώρα μοντέλο 2008 είχαν κάνει λάθος και τους είχαν βάλει αμορτισέρ παρόλο που δεν είχαν καρόσουστες\nΌσο για τις ταχύτητες που ανέφερες :\nΤα τροχόσπιτα που έχουν αμορτισέρ αλλά δεν έχουν σταμπιλιζαντέρ έχουν ανώτερη ταχύτητα 80 χλμ τα τροχόσπιτα που έχουν σταμπιλιζαντέρ έχουν ανώτερη ταχύτητα 100 χλμ.\nαπό friar Την / Το Πεμ 19 Ιουλ 2018 - 19:53\nΔεν φαίνεται στις φωτό.\nΠου να ξέρω πως ήταν τα παλιά σου τροχόσπιτα χωρίς έγγραφα η φωτογραφίες.\nΜην ανακατεύεις το σταμπιλαζατέρ δεν έχει να κάνει τίποτα..\nΡίξε μια ματιά στο site που αναφέρω.\nΤα βασικά είναι φρένα και αμορτισέρ, αποσβεστήρες κραδασμών ακόμα και με ράβδους στρέψης.\nΑλλά και χωρίς αυτά μπορεί να βγεί πιστοποίηση για 100 Km/h, εξαρτάται από το πιστοποιητικό συμμόρφωσης COC του κατασκευαστή και τον τεχνικό έλεγχο από DEKRA η TUV.\nΈχει επεξεργασθεί από τον/την friar στις Πεμ 19 Ιουλ 2018 - 19:57, 1 φορά\nαπό Georgedim Την / Το Πεμ 19 Ιουλ 2018 - 19:56\nΓιώργο και Στάθη, αν δεν κάνω λάθος ,στις δυο πρώτες φωτογραφίες του Τάσου, φαίνονται χαρακτηριστικά τα στηρίγματα της ράβδου στρέψης (από τον τρόπο σύνδεσης του τροχού).\nΌπως ήδη έγραψα, παλαιότερα το συγκεκριμένο σύστημα ανάρτησης, το χρησιμοποιούσαν σαν μοναδικό σύστημα ανάρτησης (....χωρίς αμορτισέρ), με τα υπέρ και κατά που ήδη γράφηκαν.\nΤα σουστόφυλλα ήταν ....και είναι , ένας άλλος τύπος ανάρτησης, που χρησιμοποιείται σε συνδυασμό ή όχι με τα αμορτισέρ (όπως πλέον και η ράβδος στρέψης).\nΓια να μην δημιουργούνται λάθος εντυπώσεις, η ράβδος στρέψης επ' ουδενί δεν υποκαθιστά τα αμορτισέρ (αποσβεστήρες).\nΤο ένα σύστημα δρα συμπληρωματικά και συνεργικά στο άλλο, ενισχύοντας και τα δύο την οδική ασφάλεια και την ομαλή συμπεριφορά του οχήματος στο ταξίδι.\nΗ ράβδος στρέψης ή αντιστρεπτική δοκός, συνδέει τον άξονα των τροχών με το πλαίσιο του τροχόσπιτου (εν προκειμένω).\nΣκοπός της είναι να περιορίσει, στις στροφές, την μετατόπιση του κέντρου βάρος του οχήματος προς την εξωτερική πλευρά της στροφής.\nΑυτό το καταφέρνει (όπως δηλώνει και το όνομα της) με την συστροφή της, που παράγεται όταν ο εξωτερικός τροχός (ως προς τη στροφή) συμπιέζεται, αποθηκεύει ενέργεια και τείνει να επανέλθει στην αρχική της θέση, προκειμένου να εκτονωθεί, ανασηκώνοντας όμως το άκρο που συνδέεται με τον απέναντι (εσωτερικό) τροχό του άξονα. Τα ελαστικά παρεμβύσματα που περιέχει φροντίζουν ώστε να μετριάζονται οι ταλαντώσεις του οχήματος.\nΤο βάρος του τροχόσπιτου φροντίζει να διατηρηθεί η επαφή του ανασηκωμένου (εσωτερικού) τροχού με το έδαφος και έτσι συμβάλλει στη μείωση των κλίσεων του τροχόσπιτου.\nΑπό την άλλη τα αμορτισέρ (....αποσβεστήρες ελληνιστί [Πρέπει να είστε εγγεγραμμένοι και συνδεδεμένοι για να δείτε αυτή την εικόνα.]), όπως δηλώνει και το όνομα τους, σκοπό έχουν να αποσβένουν (....να καταλαγιάζουν δηλαδή), τις ανεπιθύμητες ταλαντώσεις που μπορεί να παραχθούν από την συμπίεση-αποσυμπίεση της ράβδου στρέψης (ή και των ελατηρίων προκειμένου για αυτοκίνητο).\nΟ συνδυασμός τους, όπως ήδη ειπώθηκε, προσφέρει καλύτερη συμπεριφορά στις αναρτήσεις.\nΈχει επεξεργασθεί από τον/την Georgedim στις Πεμ 19 Ιουλ 2018 - 20:27, 1 φορά\nαπό friar Την / Το Πεμ 19 Ιουλ 2018 - 20:21\nGeorgdim με μπέρδεψες,\nΡάβδος στρέψεως = αντιστρεπτική = antiroll Bar = stabilizater\nΗ περιγραφή της σημερινής δημοσίευσής σου στις 11:39 είναι το βιντεάκι που σας έδωσα.\nΆλλο το ένα άλλο το άλλο...\nΌποιος θέλει να δει μια ανάρτηση ράβδων στρέψεως να ψάξει για Citroen Traction Avant για Leopard 1 και 2 αλλά επειδή αυτά είναι δυσεύρετα ας δοκιμάσει την μπροστινή ανάρτηση του σκαραβαίου της φολκςβάγκεν.\nαπό Georgedim Την / Το Πεμ 19 Ιουλ 2018 - 20:36\nΣτάθη, στο 0:32 του video που ανέβασες φαίνεται πολύ παραστατικά, ο τρόπος σύνδεσης των τροχών (με τους βραχίονες διπλής κίνησης), ....όπου μέσα στην κοιλοδοκό του άξονα, υπάρχει το σύστημα των ελαστικών παρεμβυσμάτων της αντιστρεπτικής.\nΕγώ αυτό εννοούσα, όταν έγραψα ότι φαίνεται στις φωτογραφίες το "σύστημα της ράβδου στρέψης", από τον τρόπο της σύνδεσης του τροχού. Λάθος ;\nαπό friar Την / Το Πεμ 19 Ιουλ 2018 - 20:52\nΔεν μπορώ να το διακρίνω με σιγουριά σε αυτές τις φωτό σόρρυ.\nαπό Γιωργάκος Την / Το Παρ 20 Ιουλ 2018 - 9:11\nΣταμπιλιζαντέρ είναι ένας μηχανισμός στη "χούφτα" του τροχόσπιτου που με φερμουίτ σφίγγουν τη χούφτα πάνω στη μπίλια του αυτ/του μετριάζοντας τις ταλαντεύσεις του τροχόσπιτου σε μεγάλες ταχύτητες.\nΜεγάλες ταχύτητες στην ρυμούλκηση είναι πάνω απο 80 χλμ.\nαπό caminador Την / Το Παρ 20 Ιουλ 2018 - 21:42\nΑπό το Manual του ROLER μου, μετά από 32χρόνια, το 2014, φάνηκε ότι τα 3 ελαστικά ¨καρούλια¨απόσβεσης κραδασμών είχαν ξεραθεί, ήθελαν αντικατάσταση και γενικό σέρβις όλο το όχημα, μετά ήρθε η ληστεία των συντάξεων...


Φυσική μάσκα με ανανά για τις ρυτίδες κάτω από τα μάτια! - Ομορφιά & Υγεία - Athens magazine\n26 Σεπτεμβρίου 2018 13:04\nΌταν χρησιμοποιείτε μόνο φυσικά προϊόντα, μπορεί να περάσει περισσότερος χρόνος για να δείτε αποτελέσματα αλλά αυτή η μάσκα θα εξασφαλίσει την πλήρη θρέψη του δέρματός σας.\nΓια να επωφεληθείτε από όλες τις ιδιότητες που αναφέραμε παραπάνω, μπορείτε να φτιάξετε μια θεραπεία ματιών που θα σας βοηθήσει να μειώσετε την εμφάνιση αυτών των μικρών ρυτίδων γύρω από τα μάτια ή το «πόδι της χήνας”.\nΔΕΙΤΕ ΕΠΙΣΗΣ: Η δολοφονία και οι απειλές κατά της Τατιάνας Στεφανίδου!\nΔΕΙΤΕ ΕΠΙΣΗΣ: Πρεμιέρα για το "Beat Buzzer" και τον Γιώργο Μαυρίδη! Κλαίνε ή γελάνε στον ΑΝΤ1 με την τηλεθέαση;\nΝωρίς το βράδυ, εφόσον πλύνετε το πρόσωπό σας και αφαιρέσετε όλα τα ίχνη του μακιγιάζ ματιών, εφαρμόστε αυτή τη μάσκα στην περιοχή γύρω από τα μάτια, φροντίζοντας να καλύψετε τις ρυτίδες.\nΤην αφήνετε για 20 με 30 λεπτά πριν την ξεπλύνετε με κρύο νερό.\nΣε περίπτωση που έχει περισσέψει μάσκα, φυλάξτε τη στο ψυγείο.\nΜπορείτε να τη χρησιμοποιείτε κάθε μέρα ή τουλάχιστον τρεις φορές την εβδομάδα.


Θανατηφόρο τροχαίο στην Ε.Ο Τσακώνα- Καλό Νερό – Σκάι Πάτρας\n19:07 23 Νοεμβρίου, 2020 | “Καλά ξεκουμπίδια”: Ο πρώην Πρέσβης των ΗΠΑ στην Ελλάδα για τον Τραμπ\n19:04 23 Νοεμβρίου, 2020 | Άρση lockdown στην Αγγλία στις 2 Δεκεμβρίου επιβεβαίωσε ο Μπόρις Τζόνσον\n19:01 23 Νοεμβρίου, 2020 | Πανελλήνιες 2021: Έως 30 Νοεμβρίου η αίτηση–δήλωση συμμετοχής από μαθητές\n18:55 23 Νοεμβρίου, 2020 | Κορωνοϊός- Ελλάδα:1388 νέα κρούσματα -84 νεκροί -549 διασωληνωμένοι\n18:53 23 Νοεμβρίου, 2020 | Κορωνοϊός-Μαγιορκίνης: Μείωση θετικότητας στο 50% -Κατά 90% αποτελεσματικό το εμβόλιο της Οξφόρδης\nΘανατηφόρο τροχαίο στην Ε.Ο Τσακώνα- Καλό Νερό\nAuthor 10:22 18 Ιουνίου, 2017\nΈνας ηλικιωμένος έχασε τη ζωή του σήμερα το πρωί όταν για άγνωστου λόγο έχασε τον έλεγχο του οχήματος που οδηγούσε και κατέληξε σε προστατευτικά στηθαία στην Ε.Ο Τσακώνα- Καλό Νερό στο ύψος του Ζευγολατίου.\nΑποτέλεσμα της σύγκρουσης ήταν ο ηλικιωμένος οδηγός να χάσει τη ζωή του, ενώ ο ανήλικος εγγονός που επέβαινε στο όχημα είναι καλά στην υγεία του.\n“Καλά ξεκουμπίδια”: Ο πρώην Πρέσβης των ΗΠΑ στην Ελλάδα για τον Τραμπ\nΆρση lockdown στην Αγγλία στις 2 Δεκεμβρίου επιβεβαίωσε ο Μπόρις Τζόνσον\nΚορωνοϊός- Ελλάδα:1388 νέα κρούσματα -84 νεκροί -549 διασωληνωμένοι\nΚορωνοϊός-Μαγιορκίνης: Μείωση θετικότητας στο 50% -Κατά 90% αποτελεσματικό το εμβόλιο της Οξφόρδης\nΚορωνοϊός-Χαρδαλιάς: Τα αποτελέσματα στη Βόρεια Ελλάδα δεν είναι τα αναμενόμενα


Ηλεκτρονικό κατάστημα Salvatore Ferragamo - Το επίσημο eshop του διάσημου designer | New-Shoes.gr\nΦεύγοντας από την Ιταλία σε ηλικία μόλις 14 ετών, ο Salvatore Ferragamo κυνήγησε το Αμερικάνικο όνειρο και τα κατάφερε. Με τα πρωτοποριακά και εμπνευσμένα παπούτσια που δημιούργησε, κατέκτησε την κινηματογραφική βιομηχανία του Χόλυγουντ και εξασφάλισε ένα\nεκλεκτό πελατολόγιο από γαλαζοαίματους και celebrities\nσε όλο τον κόσμο, πιστό στις δημιουργίες του οίκου μέχρι και σήμερα.Αξίζει να σημειωθεί ότι όλα τα προϊόντα Salvatore Ferragamo, πλην των ρολογιών, είναι αποκλειστικά made in Italy και οι αυτοματοποιημένες μέθοδοι δεν αντικατέστησαν ποτέ τις χειροποίητες λεπτομέρειες για τα οποίες τόσο πολύ φημίζεται ο οίκος. Απόλαυσε τα μοναδικά του σχέδια στο επίσημο E-Shop του designer.\nΚάνε CLICK εδώ για να επισκεφτείς το e-shop του SALVATORE FERRAGAMO\nSALVATORE FERRAGAMO ΠΑΠΟΥΤΣΙΑ ΑΝΟΙΞΗ ΚΑΛΟΚΑΙΡΙ 2017\nΓράψε τα σχόλια και τις εντυπώσεις σου για το Ferragamo.com\nΠληροφορίες Online Καταστήματος - Salvatore Ferragamo\nΕίδη: ΠΑΠΟΥΤΣΙΑ, ACCESSORIES, ΕΙΔΗ ΔΩΡΟΥ\nΤύποι Παπουτσιών: ΓΟΒΕΣ, PEEP TOES, ΠΕΔΙΛΑ, ΜΠΟΤΕΣ, ΜΠΟΤΑΚΙΑ, ΜΠΑΛΑΡΙΝΕΣ, ΜΟΚΑΣΙΝΙΑ, LOAFERS\nStyles: ΚΛΑΣΙΚΑ, ΕΠΙΣΗΜΑ\nBrands - Designers: SALVATORE FERRAGAMO


Απλίκα τοίχου ράγα 8-φωτη χρωμίου Prive της Ideal Lux\nΔιαστάσεις 80.5cm x 3.8cm x 8cm\nΑριθμός Λαμπτήρων 8x (40W max)\nΑπλίκα τοίχου με μεταλλική ράγα, με 8 φώτα και φινίρισμα γυαλιστερού χρωμίου. Ιδανική για τοποθέτηση πάνω από τον καθρέπτη του μπάνιου ή της κρεβατοκάμαρας.\nΚωδικός Προϊόντος: IL-045634\nΕτικέτες: απλίκα, τοίχου, χρωμιο, 8-φωτο, ράγα,\nSpot Εύκαμπτη απλίκα τοίχου με γυαλί - Μπρονζέ\nΕύκαμπτη μεταλλική απλίκα τοίχου με γυαλί, με πλήρως ρυθμιζόμενο βραχίονα στο χρώμα του οξειδωμένου μπρούτζου. Ιδανική για φωτιστικό διαβάσματος δίπλα..


Γνωριμία με την Προγεννητική Αγωγή – Η Πρόεδρος του Σωματείου «Ελληνική Εταιρεία Προγεννητικής Αγωγής» κ. Ιωάννα Μαρή αποκλειστικά στον ΠΑΛΜΟ – Παλμός Γλυφάδας\nΤι είναι; – Σε ποιους απευθύνεται; – Γιατί ανακλήθηκε από το Υπουργείο Παιδείας;\nΣάλος προκλήθηκε τις προηγούμενες ημέρες σχετικά με το περιεχόμενο του εκπαιδευτικού προγράμματος με τίτλο «Σεξουαλικότητα – Γονιμότητα – Γονεϊκότητα: μια αδιαχώριστη ενότητα» το οποίο και απεσύρθη ύστερα από απόφαση του Ινστιτούτου Εκπαιδευτικής Πολιτικής (ΙΕΠ), που το είχε εγκρίνει. Η Πρόεδρος του Σωματείου «Ελληνική Εταιρεία Προγεννητικής Αγωγής» κ. Ιωάννα Μαρή, σε αποκλειστική συνέντευξη που παραχώρησε στον «ΠΑΛΜΟ» εξηγεί τις πτυχές αυτού του προγράμματος και το πώς έφθασε ο φάκελος του προγράμματος μέχρι το ΙΕΠ, και είχε πρωτοεγκριθεί για το σχολικό έτος 2020-21.\n[Π]: Ποιο είναι το εκπαιδευτικό πρόγραμμα για τα Γυμνάσια της Προγεννητικής Αγωγής;\nΤι πρεσβεύει; Και γιατί ανακλήθηκε;\nΙΩΑΝΝΑ ΜΑΡΗ: Το εκπαιδευτικό αυτό πρόγραμμα, με τον τίτλο «Σεξουαλικότητα, Γονιμότητα, Γονεϊκότητα, μια αδιαχώριστη ενότητα», στηρίζεται στην βασική γνώση, που κάθε νέος πρέπει να έχει: ότι ο ρόλος του πατέρα και της μητέρας, στον οποίο προχωρούν οι περισσότεροι νέοι σήμερα, αποτελεί το θεμέλιο μιας κοινωνίας που ευημερεί, διότι οι νέοι ανατρέφουν τους αυριανούς πολίτες. Κι αυτούς τους θέλουμε πρώτα απ’ όλα είναι υγιείς, ευφυείς, και κοινωνικούς, ειρηνικούς, με αγάπη προς τον συνάνθρωπο.\n[Π]: Όλα αυτά, σχετικά με την υγεία και τις αξίες δεν μπορούν να τα μάθουν οι νέοι αργότερα;\nΙ.Μ.: Το πρόγραμμα βασίζεται στις σύγχρονες έρευνες Ιατρικής, Ψυχολογίας, Βιολογίας, Γενετικής, Επιγενετικής των τελευταίων τουλάχιστον 50 ετών, σύμφωνα με τις οποίες, κατά τους εννέα πρώτους μήνες της ζωής, δηλαδή κατά την ενδομήτρια ζωή, τίθενται οι αληθινές βάσεις, τα θεμέλια της υγείας και ευεξίας του νέου ανθρώπου, στο φυσικό, ψυχικό και πνευματικό επίπεδο.\nΟι νέοι, μέλλοντες γονείς είναι οι πρώτοι παιδαγωγοί του παιδιού τους πριν από την γέννησή του και είναι χρήσιμο να μάθουν ήδη από το σχολείο γι’ αυτόν τον σπουδαίο ρόλο τους.\n[Π]: Τόσο νωρίς πρέπει να μάθουν;\nΙ.Μ. Η ηλικία γάμου, κατά τον Αστικό μας κώδικα, ορίζεται στα 18 έτη, δηλαδή αμέσως μετά το σχολείο ορισμένοι μπορεί να θέλουν να δημιουργήσουν οικογένεια. Προπαντός όμως, σύμφωνα με ιατρικές στατιστικές έρευνες, η μεγάλη παθογένεια της εποχής μας: σοβαρές ασθένειες νεογνών, εκ γενετής 18%, (που δεν γίνονται όλες γνωστές, διότι πολλές αντιμετωπίζονται με διακοπή της κυήσεως), και παιδική παχυσαρκία, διαβήτης 1, καρδιοπάθειες και η σοβαρή στην εποχή μας έλλειψη γονιμότητας των νέων, αλλά και η αξιακή σύγχρονη κρίση, οφείλονται στην ενδομήτρια εποχή και σε συνήθειες των νέων που αρχίζουν από την νεαρή, σχολική ακόμη ηλικία, όπως κάπνισμα, αλκοόλ, χρήση ουσιών, κακή διατροφή, σε μολύνσεις σαλπίγγων και αμβλώσεις σε κορίτσια 14-16 ετών. Έτσι βλάπτουν, έως εμποδίζουν την γονιμότητά τους.\nΗ κάθε φάση της ζωής επηρεάζει την επόμενη.\nΓι’ αυτό θεωρήσαμε αναγκαίο να ενώσουμε με την γονεϊκότητα, που είναι το κύριο θέμα μας, τα προηγούμενα στάδια της γονιμότητας και της αγωγής υγείας, από την σχολική ηλικία. Ο αμερικανός βιολόγος επιγενετιστής, καθηγητής dr Bruce Lipton αναφέρει: «οι νέοι, μέλλοντες γονείς, είναι αρχιτέκτονες της νέας γενιάς επείγει αυτό να το μάθουν».\n[Π]: Σε ποιους απευθύνεται το πρόγραμμά σας;\nΙ.Μ.: Απευθύνεται στους εκπαιδευτικούς, Διευθυντές και καθηγητές των γυμνασίων της χώρας, οι οποίοι πρώτα θα δέχονταν μια γρήγορη γνώση του θέματος από τα 3 videos κι έπειτα, θα δέχονταν μια ευρύτερη γνώση, από το βιβλίο που θα τους στέλναμε και μετά από επικοινωνία μαζί μας για τυχόν διευκρινίσεις, θα έλυναν τυχόν απορίες τους. Όσοι επέλεγαν το πρόγραμμα, θα το δίδασκαν στους μαθητές τους, όπως εκείνοι έκριναν, και επιλέγοντας τις γνώσεις που τους ενδιέφεραν για το μάθημά τους. Αν δεν τους άρεσαν ορισμένα μέρη του υλικού μας, απλά θα το άφηναν στην άκρη. Αυτή είναι η δομή ενός τέτοιου προγράμματος επιλογής, που δεν μετέχει στην υποχρεωτική παιδεία.\n[Π]: Μπορείτε να μας πείτε συνοπτικά σε τι συνίσταται η προγεννητική αγωγή;\nΙ.Μ.: Πρώτα-πρώτα στην συνειδητοποίηση του σπουδαίου ρόλου της πατρότητας, μητρότητας και σε απλούς κανόνες μιας θετικής ζωής, χρήσιμης για όλους, όπως:\nΝα γίνει η ένωση του ζευγαριού με αγάπη, τρυφερότητα, και επιθυμία να αποκτήσουν ένα παιδάκι υγιές και όμορφο, σε σώμα και ψυχή,\nΜα το υποδεχθούν στην εγκυμοσύνη με χαρά και ενθουσιασμό,\nΝα τρέφονται και να ζουν υγιεινά, αποφεύγοντας ζάχαρη, γλυκά, οινόπνευμα, τσιγάρο και τοξικά ποτά, να κάνουν καθημερινά περίπατο,\nΝα το χαϊδεύουν και να του μιλούν με αγάπη,\nΝα εύχονται να έχει αρετές και χαρίσματα,\nΝα θαυμάζουν το Ωραίο, στη φύση, στην Τέχνη, στη Ζωή,\nΝα ακούν μελωδική, απαλή μουσική, να τραγουδούν,\nΝα καλωσορίσουν την γέννηση του παιδιού που ήλθε στην οικογένειά τους, να το θηλάσει η μητέρα με αγάπη.\n[Π]: Πόσο χρήσιμη νομίζετε ότι αυτή η γνώση θα είναι για τους νέους;\nΙ.Μ.: Οι νέοι θα αισθανθούν μια νέα συνειδητοποίηση, αισιοδοξία και υπερηφάνεια ότι, ανεξάρτητα από το επάγγελμά τους και το εισόδημά τους είναι πάντως πολύ σπουδαίοι παράγοντες της κοινωνίας: αφού από εκείνους εξαρτάται αν θα βαδίσουμε με σύνεση, αγάπη, ειρήνη και δημιουργικότητα… Τα παιδιά τους θα τους ευγνωμονούν σ’ όλη τους την ζωή!\nΣυγχρόνως θα σκεφθούν και θα αξιολογήσουν την καθημερινή τους ζωή, θα προσέξουν την διατροφή τους, θα αποφύγουν τυχόν συνήθειες καπνίσματος ή άλλες… και θα σεβασθούν ο καθένας, κορίτσι και αγόρι, τον ρόλο του άλλου φύλου, που αργότερα θα είναι μητέρα και πατέρας.\n[Π]: Νομίζετε ότι η Προγεννητική Αγωγή είναι χρήσιμη για τον τόπο μας;\nΙ.Μ.: Είναι προτεραιότητα. Πάντα θεωρούμε ότι τα παιδιά αποτελούν το μέλλον μας. Πρέπει όμως να τους δώσουμε γνώσεις, εφόδια, ώστε να μάθουν πώς να ασκήσουν τον σπουδαίο ρόλο τους.\nΗ Προγεννητική Αγωγή θα προωθήσει την Υγεία του λαού, την Οικονομία της χώρας και τις Αξίες Ζωής και το σοβαρό δημογραφικό μας πρόβλημα.\nΟ καθηγητής κ. Γ. Χρούσος, Ομ. καθ. Παιδιατρικής και Ενδοκρινολογίας, Παν/μίου Αθηνών και επικεφαλής της Εφηβικής υγείαςUNESCO σε άρθρο του στην Καθημερινή αναφέρει: «Για την πρόοδο της οικονομίας είναι ανάγκη η χώρα να επενδύσει στην παιδεία, αρχίζοντας από την εγκυμοσύνη, με βάση την αποδεδειγμένα τεράστια σημασία της εμβρυϊκής ζωής στην μετέπειτα ψυχική και πνευματική υγεία ενός ανθρώπου» «Η επένδυση στην εγκυμοσύνη και προσχολική ηλικία είναι εκ των ων ουκ άνευ μιας κοινωνίας» «Για να αναστραφεί η αξιακή κρίση πρώτο μέλημα είναι η σωστή ενημέρωση των γονέων»\n[Π]: Υπάρχουν άλλες χώρες που έχουν δεχθεί τέτοια προγράμματα;\nΙ.Μ.: Βεβαίως, η Αγγλία. Στην Αγγλία το 2014 τα κόμματα υπέγραψαν «Κοινή Συμφωνία, με τον τίτλο: «Οι χίλιες και μία κρίσιμες μέρες- Η σημασία της ηλικίας από την σύλληψη έως τα 2 χρόνια.» Ανέλαβαν κοινή εκστρατεία με σκοπό να προωθήσουν μέτρα ενημέρωσης των ζευγαριών, μελλοντικών γονέων, και προστασίας της προγεννητικής και πρώιμης μητρότητας, ώστε να βελτιώσουν την Δημόσια Υγεία και την Οικονομία της χώρας τους.\n[Π]: Γιατί το Υπουργείο ανακάλεσε το πρόγραμμά σας;\nΙ.Μ.: Θεώρησαν ότι δεν είναι επιστημονικό να μιλάμε για αγωγή πριν από την γέννηση! Αγνοήθηκε ολόκληρη η επιστήμη της Επιγενετικής και σειράς άλλης επιστημόνων πάνω στο θέμα αυτό.\nΒέβαια, το θέμα είναι περίεργο για εκείνον που το πρωτακούει… αλλά πριν αποφανθεί κάποιος μπορεί να ρωτήσει, να ζητήσει εξηγήσεις, να πληροφορηθεί…\nΘεώρησαν επίσης ότι προβάλλουμε απόψεις αντιφεμινιστικές και αναχρονιστικές… Πού τις είδαν.\n[Π]: Λάβατε μετά τον ντόρο που προκλήθηκε ενθαρρυντικά και υποστηρικτικά μηνύματα από φορείς, γονείς κλπ;\nΙ.Μ.: Πρώτα-πρώτα είχα ήδη λάβει αιτήματα από σχολεία που είχαν εκφρασθεί θετικά υπέρ του προγράμματος (με e-mail) και το είχαν επιλέξει. Έκτοτε έλαβα και λαμβάνω συνεχώς μηνύματα έκπληξης και θερμής υποστήριξης.\n[Π]: Πως προέκυψε η αρχική συνεργασία και έγκριση με το Υπουργείο Παιδείας;\nΙ.Μ.: Υποβάλαμε, ως Σωματείο, γραπτώς με e-mail την πρότασή μας, ήδη για το 2020-2021, η οποία δόθηκε, σύμφωνα με την νόμιμη διαδικασία, στο ΙΕΠ για γνωμάτευση. Έπειτα, μετά την θετική γνωμάτευση, μας κοινοποιήθηκε η έγκριση του Υπουργείου. Λόγω καραντίνας το πρόγραμμα δεν υλοποιήθηκε το έτος 2020-21 και υποβάλαμε εκ νέου για το έτος 2021-22. Με την ίδια διαδικασία εγκρίθηκε εκ νέου. Όλα γίνονταν διαδικτυακά και τηλεφωνικά, σε τελείως υπηρεσιακή επικοινωνία.\nΕίχαμε πολύ πιο πριν, και ασχέτως προς κάτι συγκεκριμένο, επισκεφθεί το Υπουργείο, που μας έστειλε στην Υφυπουργό κ. Ζαχαράκη, για να της εξηγήσουμε ότι το θέμα του Σωματείου μας μπορεί να ενδιαφέρει την Παιδεία. Καμία άλλη επαφή δεν είχαμε.\nΕυχαριστώ τον Παλμό κι εσένα προσωπικά Έφη μου για την υποστήριξή σου σε μένα και στην Προγεννητική Αγωγή.\nΕπισκευή και Ανακατασκευή Πεζοδρομίων με οικονομική διευκόλυνση των κατοίκων\nΔιαβάστε Το Σάββατο 19 Φεβρουαρίου 2022, Στον «Παλμό Της Γλυφάδας»…\nH πιο συναρπαστική παιδική χαρά στην Ελλάδα είναι στο The Ellinikon Experience Park\n2 Ιουλίου 2020 2 Ιουλίου 2020 newsdesk


Τα Μουσεία στον 21ο αιώνα με τη ματιά των αρχαιολόγων | Έθνος\nΠΟΛΙΤΙΣΜΟΣ 26.02.2020 16:17\nΤελευταία Ενημέρωση 26.02.2020 16:52\nΣτο Μουσείο Αρχαίας Αγοράς Θεσσαλονίκης παρουσιάστηκε ο δεύτερος τόμος της σειράς Δημόσια Αρχαιολογία που έχει τίτλο «Μουσειακοί Χώροι στον 21ο Αιώνα-Πρακτικές διάδρασης».\nΠώς θέλουν οι αρχαιολόγοι τα μουσεία και πώς οι επισκέπτες; Το ερώτημα αυτό ισχύει πάντα και για πάντα και οι απαντήσεις έχουν να κάνουν με την πρόσληψη των δύο πλευρών, πάνω σε αυτό που ονομάζεται δημόσια αρχαιολογία. Μάχιμοι αρχαιολόγοι και μουσειολόγοι ανιχνεύουν τον ορισμό και τα όρια του μουσείου -είτε ως χώρου όπου φυλάσσονται έργα ανθρώπων, είτε ως περιεχομένου- στο νέο πολυεπίπεδο και πολυσύνθετο ρόλο στις αρχές του 21ου αιώνα. Και καταθέτουν τις απόψεις τους μέσα από τον δεύτερο τόμο της σειράς Δημόσια Αρχαιολογία, που έχει τίτλο «Μουσειακοί Χώροι στον 21ο Αιώνα» Το βιβλίο παρουσιάστηκε πριν από λίγο στη Θεσσαλονίκη από την διευθύντρια της σειράς, καθηγήτρια Αρχαιολογίας στο πανεπιστήμιο Κρήτης, Νένα Γαλανίδου, τον καθηγητή Αρχαιολογίας στο Α.Π.Θ., Νίκο Ευστρατίου και τον Επίτιμο Έφορο Αρχαιοτήτων, Κωνσταντίνο Σουέρεφ.\nΕπιχειρώντας να δώσει τον ορισμό του όρου Δημόσια Αρχαιολογία, η κ. Γαλανίδου, είπε ότι για την ίδια αφορά την αρχαιολογία στον δημόσιο χώρο. «Το βιβλίο στοχεύει στην διάχυση των μουσείων και στην διαχείριση του πολιτιστικού αποθέματος», ανέφερε. Στο πρώτο μέρος του βιβλίου, υπάρχουν θεωρητικά κείμενα για την φυσιογνωμία των μουσείων, την εκ του μηδενός δημιουργία και παρουσίαση μιας έκθεσης, των ρόλο των εκθέσεων μόνιμων και περιοδικών και γενικότερα την ανάδειξη του πολιτιστικού αποθέματος είτε αυτό είναι αρχαιολογικός χώρος, είτε αντικείμενο. Οι συγγραφείς καταθέτουν στις σελίδες του τόμου την πολύτιμη εμπειρία τους από την αμφίδρομη σχέση επιστημόνων και κοινού, όπως αποκτήθηκε μέσα από καινοτόμες και πρωτότυπες εφαρμογές επικοινωνίας και διάχυσης της γνώσης σε αρχαιολογικούς και μουσειακούς χώρους κυρίως στην Ήπειρο. Στο επίκεντρο του θεωρητικού προβληματισμού τίθεται το πώς μπορεί να αξιοποιηθεί στην Ελλάδα η αρχαιολογία των πολιτισμών, αρχαίων, προβιομηχανικών αλλά και σύγχρονων, ώστε να αναχθεί σε αναπόσπαστο τμήμα της καθημερινότητας.\nΤον προβληματισμό του για τον τρόπο έκθεσης των αρχαιολογικών ευρημάτων μέσα στους χώρους των μουσείων εξέφρασε ο κ. Ευστρατίου, προσθέτοντας ότι είναι «δυναμική η σχέση αντικειμένου με το κοινό». Στο βιβλίο υπάρχουν ενδιαφέροντα άρθρα για τον κοινωνικό και πολιτικό ρόλο των μουσείων, για την διαλεκτική σχέση εκθεμάτων-αρχαιολόγων-επισκεπτών, για την μουσειογραφική παρέμβαση «ομάδων», για το καινούργιο μουσείο αυτό με άλλα υλικά και άλλους όρους. Στο δεύτερο μέρος παρουσιάζεται το Αρχαιολογικό Μουσείο Ιωαννίνων, στο οποίο αρχαιολόγοι και μουσειολόγοι δοκιμάζουν τα όρια της τόλμης τους και διοργανώνουν ενδιαφέρουσες εκθέσεις, με νέα προσέγγιση και παρουσίαση, ενώ παράλληλα το Μουσείο έχει μπει στη νέα εποχή της εξωστρέφειας. Ο μέχρι πρότινος προϊστάμενος της ΕΦΑ Ιωαννίνων και πλέον επίτιμος Έφορος Αρχαιοτήτων, Κώστας Σουέρεφ είπε πως στόχος του ίδιου και της ομάδας του ήταν όλα τα προηγούμενα να γίνει μια ζύμωση με την τοπική κοινωνία και τους επισκέπτες και σημείωσε πως οι συνέργειες με φορείς της περιοχής, όπως λ.χ. με την Δημοτική Πινακοθήκη Ιωαννίνων, οδήγησε σε εκθέσεις όπως αυτή με γλυπτά και τίτλο «Γυναίκες ακίνητες. Γυναίκες ανίκητες» που διοργανώθηκε για έξι μήνες και κράτησε πάνω από 2 χρόνια.


Βουλγαρία – Ελλάδα 55-73: Η Φασούλα έστειλε την Εθνική στο EuroBasket 2021! | SportsAddict.gr – Αθλητικά νέα της Θράκης\nΑρχική ΜΠΑΣΚΕΤ ΕΘΝΙΚΗ ΟΜΑΔΑ Βουλγαρία – Ελλάδα 55-73: Η Φασούλα έστειλε την Εθνική στο EuroBasket 2021!\nΒουλγαρία – Ελλάδα 55-73: Η Φασούλα έστειλε την Εθνική στο EuroBasket 2021!\nΔημοσιεύτηκε από: Κώστας Νασούδηςon: 07 Φεβρουαρίου, 2021 19:52 Κατηγορία: ΕΘΝΙΚΗ ΟΜΑΔΑ, ΜΠΑΣΚΕΤΔεν υπάρχουν σχόλια\nTags: ΕΘΝΙΚΗ ΓΥΝΑΙΚΩΝ ΜΠΑΣΚΕΤ\nΕπικίνδυνα καιρικά φαινόμενα τη Δευτέρα στη Θράκη


Ολυμπιακός: Δανεικός στην Χίμκι ο Τίμα! - Sports - Athens magazine\nΟλυμπιακός: Δανεικός στην Χίμκι ο Τίμα!\n12 Μαρτίου 2019 16:12\nΟ Γιάνις Τίμα αποτελεί, τουλάχιστον ως το τέλος της σεζόν, παρελθόν από τον Ολυμπιακό.\nΣύμφωνα με το Eurohoops, ο Λετονός φόργουορντ παραχωρήθηκε δανεικός στη Χίμκι ως το τέλος της σεζόν.\nΟ διεθνής άσος είχε πολύ περιορισμένο χρόνο και φθίνουσα πορεία στους «ερυθρόλευκους» και προτιμήθηκε, όπως φαίνεται, να πάει σε μια ομάδα όπου θα αγωνίζεται περισσότερο.\nΟ Ολυμπιακός προφανώς έτσι γλιτώνει το υπόλοιπο του φετινού συμβολαίου του (έχει συμβόλαιο ως το 2020) και ξεφορτώνεται έναν παίκτη που ούτως ή άλλως είχε ελάχιστη προσφορά.\nΟ Τίμα είχε 3,4 πόντους, 0,9 ριμπάουντ, 0,7 ασίστ, 0,3 κλεψίματα και 0,8 λάθη σε 11:31 κατά μέσο όρο στην Ευρωλίγκα αγωνιζόμενος σε 23 αγώνες. Σε 14 εμφανίσεις στο πρωτάθλημα μέτρησε 6,07 πόντους, 2,4 ριμπάουντ, 0,6 ασίστ, 0,5 κλεψίματα και 0,4 λάθη σε 15:16 ανά αγώνα.\nΠάντως ο Τίμα δεν θα έχει δικαίωμα συμμετοχής με τη Χίμκι στην Ευρωλίγκα, παρά μόνο στην VTB League.\nΜε την αποχώρησή του ο Ολυμπιακός έχει ήδη έξι ξένους, όμως ο Γιάνις Στρέλνιεκς αυτή την περίοδο είναι τραυματίας.\nΟ 26χρονος άσος έχει εμπειρία από τη Ρωσία, καθώς έχει περάσει από τη Ζενίτ Αγίας Πετρούπολης.


Σε συμφωνία για την απόκτηση του Φ/Γ-Ο/Γ πλοίου Anglia Seaways από την εταιρεία DFDS, έναντι συνολικού τιμήματος 12, 05 εκατ. ευρώ, και μάλιστα τοις μετρητοίς, ανακοίνωσε η AtticaGroup.\nΑttica Group: Με πέντε βραβεία στα Tourism Awards 2019\nΠέντε συνολικά βραβεία απέσπασε η Attica Group στα Tourism Awards 2019, που διοργανώθηκαν της Boussias Communications.\nΑttica Group: Διακρίθηκε στα Loyalty Awards 2019\nΧρυσή διάκριση έλαβε η Attica Group, μητρική εταιρία των SUPERFAST FERRIES, BLUE STAR FERRIES & HELLENIC SEAWAYS στα LOYALTY AWARDS 2019, που διοργανώθηκαν για 2η χρονιά από την Boussias Communications.


ΕΡΕΥΝΩ!!! ΑΡΑ ΥΠΑΡΧΩ !!! ( What the Bleep Do We Know? ): Eurobasket 2015: Σκόπια - Ελλάδα 65-85\n«Ποδαρικό με το δεξί» για την Εθνική Ανδρών στο Ευρωμπάσκετ 2015.\nΤο αντιπροσωπευτικό συγκρότημα μόλις απέβαλε το άγχος της πρεμιέρας έλυσε τα... φρένα της επίθεσης στην τελευταία περίοδο και έφτασε άνετα στη νίκη με 85-65 επί της Βαρντάρσκας, στην πρώτη του υποχρέωση στον 3ο όμιλο, που φιλοξενείται στο Ζάγκρεμπ.\nΠρίντεζης με 18 πόντους, Μπουρούσης και Κουφός me double double (16π.-10ρ. / 11π. -11ρ. αντίστοιχα) αναδείχθηκαν οι πρώτοι σκόρερ για την Ελλάδα, που μοίρασε συνολικά 23 ασίστ, με τους Καλάθη (8) και Σπανούλη (5) να ‘χουν τη μερίδα του λέοντος.\nστις 9/06/2015 08:42:00 π.μ.


Τι είναι το ΑΞΙΟΜΑ Καινοτόμο σύστημα ανίχνευσης και αξιολόγησης των βασικών γνωστικών δεξιοτήτων και ενίσχυσης των κοινωνικών δεξιοτήτων. - ppt κατέβασμα\nΔημοσίευσεΠαύλος Νικολαΐδης Τροποποιήθηκε πριν 5 χρόνια\nΠαρουσίαση με θέμα: "Τι είναι το ΑΞΙΟΜΑ Καινοτόμο σύστημα ανίχνευσης και αξιολόγησης των βασικών γνωστικών δεξιοτήτων και ενίσχυσης των κοινωνικών δεξιοτήτων."— Μεταγράφημα παρουσίασης:\n2 Τι είναι το ΑΞΙΟΜΑ Καινοτόμο σύστημα ανίχνευσης και αξιολόγησης των βασικών γνωστικών δεξιοτήτων και ενίσχυσης των κοινωνικών δεξιοτήτων\n3 Τι είναι το ΑΞΙΟΜΑ Γνωστικές Δεξιότητες που ανιχνεύονται και αξιολογούνται: 1.Οπτική Αντίληψη 2.Ακουστική Αντίληψη 3.Κινητικές Δεξιότητες 4.Αναγνωστική Δεξιότητα 5.Γραπτός Λόγος 6.Μαθηματικές Δεξιότητες\n4 Τι είναι το ΑΞΙΟΜΑ Κοινωνικές Δεξιότητες που ενισχύονται: 1.Διαπροσωπικές Δεξιότητες 2.Διαπραγμάτευση 3.Ενσυναίσθηση 4.Συνεργατικότητα 5.Διαχείριση θυμού\n5 Καθορισμός Προβλήματος Αυξημένα ποσοστά μαθητών με μαθησιακές δυσκολίες Τα αποτελέσματα του προγράμματος PISA (Programme for International Student Assessment) έδειξαν ότι η πλειονότητα των μαθητών της Κύπρου περιορίζεται σε δεξιότητες κατώτερων επιπέδων 9000 αναλφάβητοι μαθητές στην Κύπρο (Σ.Υ. 2014) Μη έγκαιρη αξιολόγηση των μαθητών στο δημοτικό Αυξημένα κρούσματα σχολικής επιθετικότητας και κοινωνικού αποκλεισμού στα σχολεία\n6 Ανίχνευση Με τον όρο ανίχνευση (screening) εννοούμε τη διαδικασία γρήγορου εντοπισμού ατόμων που πληρούν ή δεν πληρούν κάποια συγκεκριμένα κριτήρια. Η ανίχνευση είναι μια αρχική διαδικασία με την οποία επιλέγουμε, μέσα από το γενικό πληθυσμό, τα άτομα εκείνα που είναι πιθανό να παρουσιάζουν αυτό που μας ενδιαφέρει, χωρίς όμως να εξετάζουμε λεπτομερώς κάθε άτομο. Η διαδικασία αυτή βασίζεται σε μικρό αριθμό κριτηρίων που είναι εύκολο, γρήγορο και οικονομικό να ελεγχθούν. Έτσι, η ανίχνευση μπορεί να εφαρμοστεί σε πολύ μεγάλους πληθυσμούς.\n7 Σκοπός Βασικές Γνωστικές Δεξιότητες Βασικός σκοπός του προγράμματος είναι να εντοπίσει αδυναμίες σε μαθητές του δημοτικού, όσον αφορά τις βασικές γνωστικές δεξιότητες που θα πρέπει να έχουν αποκτήσει, για να μπορούν να ανταποκριθούν στις μαθησιακές ανάγκες της σχολικής τάξης. Βασικές Κοινωνικές Δεξιότητες Η καταπολέμηση των κρουσμάτων κοινωνικού αποκλεισμού και σχολικού εκφοβισμού στα δημοτικά σχολεία.\n8 Τρόπος Αξιολόγησης Γραπτή αξιολόγηση (2 αξιολογήσεις για κάθε τάξη εκτός την Α΄ τάξη που είναι 3) Εγχειρίδιο εκπαιδευτικού Ατομική κάρτα αξιολόγησης της ανάγνωσης Δείκτες επιτυχίας\n9 Τρόπος Αξιολόγησης Εισαγωγή αποτελεσμάτων στο λογισμικό Παρουσίαση επιτυχίας για κάθε μαθητή σε κάθε δεξιότητα ξεχωριστά Ημερολόγιο μαθητή Υλικό ενίσχυσης των κοινωνικών δεξιοτήτων (ενσυναίσθηση, διαπροσωπικές δεξιότητες, διαπραγμάτευση, συνεργατικότητα και η διαχείριση θυμού)\n10 Επιπρόσθετα Στοιχεία Λογισμικού Ενισχυτικό υλικό (υλικό εμπλουτισμού) για τις γνωστικές δεξιότητες Ενισχυτικό υλικό (σενάρια με δραστηριότητες) για την ενίσχυση κοινωνικών δεξιοτήτων όπως η ενσυναίσθηση, οι διαπροσωπικές δεξιότητες, η διαπραγμάτευση, η συνεργατικότητα και η διαχείριση θυμού, που αφορούν κυρίως τη διαχείριση των φαινομένων του Κοινωνικού Αποκλεισμού Εγχειρίδιο εκπαιδευτικού Εγχειρίδιο λειτουργίας του λογισμικού\n11 Πλεονεκτήματα Αναβάθμιση στην ποιότητα της αξιολόγησης Εύκολα μετρήσιμη παραγωγικότητα στην εκπαίδευση Καλύτερος προγραμματισμός εκπαιδευτικού Έγκαιρος εντοπισμός μαθητών με αδυναμίες Ενίσχυση μαθητών με μαθησιακές δυσκολίες\n12 Πλεονεκτήματα Διαχείριση μαθητών που παρουσιάζουν αδυναμίες στον κοινωνικό τομέα Σωστή διαχείριση διδακτικού χρόνου Σύγκριση αποτελεσμάτων μαθητών μεταξύ των σχολείων Αξιοποίηση αποτελεσμάτων στη διεθνή έρευνα Διαχείριση προσωπικού Λεπτομερής και σαφής ενημέρωση γονέων\n13 Αυτό το έργο συγχρηματοδοτήθηκε από το ΕΤΠΑ στα πλαίσια του Σχεδίου Επιχειρηματικής Καινοτομίας του ΥΕΕΒΤ (ΣΕΚ-39)\nΚατέβασμα ppt "Τι είναι το ΑΞΙΟΜΑ Καινοτόμο σύστημα ανίχνευσης και αξιολόγησης των βασικών γνωστικών δεξιοτήτων και ενίσχυσης των κοινωνικών δεξιοτήτων."\nΚέντρο Εκπαιδευτικής Έρευνας PISA Programme for International Student Assessment Διεθνές Πρόγραμμα για την Αξιολόγηση των Μαθητών.\nΗΜΕΡΙΔΑ ΕΥΡΩΚΩΔΙΚΩΝ 30/03/2004 ΕΙΣΗΓΗΤΗΣ: Γ. ΚΑΤΣΑΡΑΚΗΣ 1 ΑΝΤΙΚΕΙΜΕΝΟ, ΠΕΡΙΕΧΟΜΕΝΟ ΚΑΙ ΕΦΑΡΜΟΓΗ ΤΩΝ ΕΥΡΩΚΩΔΙΚΩΝ ΜΕΡΟΣ Β’\nΗ Αξιολόγηση του μαθητή (portfolio) Σεμινάριο Νηπιαγωγών 2009 Μουσιάδου Νικολέτα Σχ. Σύμβουλος Νηπιαγωγών.\n“Κινητικότητα Erasmus & ECTS/DS Labels” Αθήνα, 6 Απριλίου 2012 National Teams of Bologna Experts Άσπα Καράμπελα Υπεύθυνη Erasmus/Bologna Experts.\nΟι παγκόσμιες μελέτες μαθητικής επίδοσης από άποψη ερευνητικής μεθοδολογίας και στατιστικής ανάλυσης.\nΠρόγραμμα Δημιουργικής χρήσης της τεχνολογίας στα Μαθηματικά μέσω της αυτενέργειας των μαθητών Ευρωπαϊκό Πανεπιστήμιο Κύπρου – Ερευνητικό Εργαστήριο για.\nΚαλές πρακτικές Ελίνα Ρέπα\nΣτατιστική ανάλυση των πειραματικών μετρήσεων


Το περιβαλλοντικό έγκλημα που έγινε νόμος | Εφημερίδα η Εποχή\nΗ κυβέρνηση προσπαθεί να κάνει το πράσινο μαύρο\nΥπερψηφίστηκε, τελικά, την Τρίτη στη Βουλή, αποκλειστικά από τους βουλευτές-ριες της ΝΔ, το νομοσχέδιο για το περιβάλλον, που χαρακτηρίζεται ως έγκλημα τόσο από τα κόμματα της αντιπολίτευσης, όσο και από όλους τους περιβαλλοντικούς φορείς.\nΣημειώνεται ότι τα προβληματικά σημεία του νόμου δεν έγκεινται μόνο στο περιεχόμενό του, αλλά και στη διαδικασία ψήφισής του. Εν μέσω, δηλαδή, πανδημίας και με το κοινοβούλιο να λειτουργεί με περιορισμούς, υποτίθεται μόνο για ζητήματα έκτακτης ανάγκης, χωρίς να είναι δυνατή η ακρόαση αρκετών φορέων στις επιτροπές, ούτε καν η παρουσία όλων των βουλευτών-τριών. Το γεγονός αυτό οδήγησε την αξιωματική αντιπολίτευση σε αποχώρηση από τη Βουλή την Τρίτη, προκειμένου να μη νομιμοποιήσει με τη στάση της την καταπάτηση των νόμιμων διαδικασιών. Όπως σημείωσε ο πρόεδρος του ΣΥΡΙΖΑ, Αλ. Τσίπρας κατά την ομιλία του στο βήμα: «Δεν μπορεί η Βουλή, όταν τίθεται αίτημα ονομαστικής ψηφοφορίας από τη μεριά των κομμάτων της αντιπολίτευσης, να ψηφίζει δια της επιστολικής ψήφου. Διότι αυτό δεν παραβιάζει μονάχα τον κανονισμό της Βουλής, παραβιάζει το Σύνταγμα. (…) Ακριβώς επειδή δεν είμαστε διατεθειμένοι να δώσουμε το μήνυμα ότι αυτή η διαδικασία, της επιστολικής ψήφου, παραβιάζοντας και το Σύνταγμα και τον κανονισμό, αλλά και της διαδικασίας εξπρές κρίσιμων νομοσχεδίων, μπορεί να συνεχιστεί, είμαι στη δυσάρεστη θέση να σας ανακοινώσω ότι δεν θα την νομιμοποιήσουμε. Διότι είναι ζήτημα δημοκρατίας».\nΠαρά, όμως, τις αντιδράσεις για τη διαδικασία και το περιεχόμενο, το νομοσχέδιο έλαβε και ισχυρής υποστήριξης από τον Κ. Μητσοτάκη κατά τη συζήτηση στη Βουλή, προσπαθώντας να κάνει το άσπρο μαύρο (ή ορθότερα, το πράσινο μαύρο) σχετικά με το τι θα σημαίνει για το περιβάλλον, υποστηρίζοντας ότι το νομοσχέδιο προωθεί την προστασία του. Σε κάποια αποστροφή του λόγου του βέβαια αναφέρθηκε απροκάλυπτα στον πραγματικό στόχο: «Είναι προφανές ότι πρόθεση του νομοσχεδίου είναι και να διευκολύνει επενδυτικά σχέδια που λιμνάζουν σε διάφορα συρτάρια», καταδεικνύοντας πως η ΝΔ αντιλαμβάνεται το περιβάλλον μόνο σαν ένα πόρο εκμετάλλευσης, χωρίς καμία αυταξία και ανάγκη προστασίας του –όχι λόγω ομορφιάς απλά, όπως ανέφερε ο πρωθυπουργός, αλλά γιατί είναι προϋπόθεση ζωής και υγείας.\nΟ ίδιος τόνισε ότι το νομοσχέδιο χαρακτηρίζεται ουσιαστικά από τρία σκέλη, «τη μεταρρύθμιση αδειοδότησης για επενδύσεις, τον εκσυγχρονισμό για τα δάση και της περιοχές Natura και την αλλαγή προτύπου για τα απόβλητα», αναρωτώμενος «ποιος αμφιβάλλει ότι και τα τρία ζητήματα είναι σημαντικά και απασχολούν τη χώρα εδώ και δεκαετίες;». Η απάντηση προφανώς είναι ότι κανείς δεν αμφιβάλλει γι’ αυτό, αλλά όλοι διαφωνούν με αυτά που θεσπίζει η κυβέρνηση σε αυτούς τους τομείς.\nΚαταστροφή του περιβάλλοντος χάριν «επενδύσεων»\nΌσον αφορά στο ζήτημα της αδειοδότησης, όπως σημειώνουν οι πάνω από 170 περιβαλλοντικοί, κοινωνικοί και αυτοδιοικητικοί φορείς στο ψήφισμά τους κατά του νόμου (που συγκέντρωσε πάνω από 25.000 υπογραφές πολιτών, 23 ΜΚΟ και πάνω από 100 περιβαλλοντικών οργανώσεων), «επιτρέπει την καταστροφή του περιβάλλοντος στο όνομα των κατά βούληση επενδυτικών σχεδίων, εκχωρώντας τον έλεγχο των μελετών (ΜΠΕ) σε ιδιώτες και επιβάλλοντας ασφυκτικές προθεσμίες για γνωμοδοτήσεις των υπηρεσιών». Προθεσμίες, μάλιστα, που αν δεν τηρηθούν, απλά θα σημαίνουν τη θετική έκβαση των αιτήσεων! Ακόμα, όμως, και από την κερδοσκοπική οπτική που έχει η κυβέρνηση για το περιβάλλον, με γνώμονα μόνο την επίτευξη «επενδύσεων», το συγκεκριμένο μέτρο κρίνεται και πάλι λάθος. Όπως εξήγησε ο Αλ. Τσίπρας, «η επιμονή σας να συνδέετε την επανεκκίνηση της οικονομίας και την ανάπτυξη, απλά με την επίσπευση της περιβαλλοντικής αδειοδότησης, θα έχει τελικά τα αντίθετα αποτελέσματα. Επιδιώκοντας την υποτιθέμενη επίσπευση, χωρίς ουσιαστική αξιολόγηση των μελετών και επιβάλλοντας ασφυκτικές προθεσμίες, εσείς δημιουργείτε τώρα συνθήκες ανασφάλειας δικαίου για τους σοβαρούς επενδυτές. Οι καθυστερήσεις ή και οι ακυρώσεις επενδύσεων λόγω προσφυγών όχι μόνο δεν θα εξαλειφθούν μετά την παρέμβασή σας, αλλά θα πολλαπλασιαστούν. Θα γίνουν περισσότερες».\nΔριμεία κριτική ασκήθηκε επίσης και για τις προβλέψεις για τα δάση και τις περιοχές Natura, που σύμφωνα με τον πρωθυπουργό «μπορούν και πρέπει να δεχθούν παρεμβάσεις», χωρίς βέβαια να εξηγεί γιατί «πρέπει» να καταστρέψουμε τους πιο καθαρούς πνεύμονες του οικοσυστήματος. Όπως σημειώνουν οι φορείς, ο νόμος καταργεί την ουσία της προστασίας των περιοχών Natura 2000 και προωθεί ακόμα και μεταλλευτικές δραστηριότητες και εξορύξεις υδρογονανθράκων σε περιοχές προστασίας της φύσης, νομιμοποιεί τα αυθαίρετα εντός δασικών εκτάσεων και κατά περίπτωση εντός υγροτόπων και ρεμάτων και εκθέτει σε κίνδυνο τις προστατευόμενες περιοχές, καταργώντας την αυτοτέλεια των Φορέων Διαχείρισης Προστατευόμενων Περιοχών (βλ. δίπλα αναλυτικά για το ζήτημα των ΦΔΠΠ).\nΕνώ αντίστοιχα, όσον αφορά τα απόβλητα, τονίζεται ότι «δεν διασφαλίζει την αποφυγή των παράνομων εκφορτώσεων αποβλήτων σε ρέματα και άλλους δημόσιους/ιδιωτικούς χώρους, που τα τελευταία χρόνια έχουν μετατρέψει όλες τις περιαστικές περιοχές σε απέραντες χωματερές. Καταργεί την άδεια μεταφοράς αποβλήτων, αντικαθιστώντας την με μια απλή εγγραφή σε ένα μητρώο. Δεν λαμβάνει μέτρα ελέγχου/κυρώσεων για παράνομη διάθεση λυμάτων σε ρέματα».\nΑίσθηση δε προκάλεσε η πλήρης αποφυγή αναφοράς του πρωθυπουργού σε ό,τι αφορά τον ΑΔΜΗΕ. «Μας έκανε ακόμη εντύπωση ότι ο κύριος Μητσοτάκης δεν βρήκε ούτε μία λέξη για την πώληση του ΑΔΜΗΕ, το ζήτημα σύγκρουσης συμφερόντων που δημιουργεί το υπουργείο Περιβάλλοντος στην Ελληνική Διαχειριστική Εταιρεία Υδρογονανθράκων (ΕΔΕΥ), δύο εταιρείες μεγάλου εθνικού συμφέροντος. Αναρωτιόμαστε αν δεν τον είχατε ενημερώσει ή αν θέλετε να αποσιωπήσετε το ξεπούλημα δημόσιας περιουσίας σε συνθήκες πανδημίας», σημείωσε ο βουλευτής του ΣΥΡΙΖΑ, Σ. Φάμελλος.\nΔιαφωνία όλων των κομμάτων αντιπολίτευσης\nΤη διαφωνία τους εξέφρασαν στη Βουλή και όλα τα υπόλοιπα κόμματα. «Βρήκατε την ευκαιρία να υλοποιήσετε τις δέκα εντολές του ΣΕΒ, προτάσεις που χρόνια τώρα φώλιαζαν στα κιτάπια του. Νομίζετε ότι τώρα βρήκατε τη στιγμή να τις περάσετε στα μουλωχτά, εκμεταλλευόμενοι την υπολειτουργία της Βουλής.\nΑνάμεσα σε αυτά τα μέτρα, είναι και το σημερινό περιβαλλοντοκτόνο νομοσχέδιο, που έρχεται να σαρώσει ό,τι άφησαν όρθιο οι προηγούμενες κυβερνήσεις. Δεν είναι υπερβολή να πούμε πως αυτό το δήθεν περιβαλλοντικό νομοσχέδιο το έγραψαν οι ίδιοι οι βιομήχανοι ένα χρόνο πριν», τόνισε ο γ.γ του ΚΚΕ, Δ. Κουτσούμπας.\nΑντίστοιχα, η πρόεδρος του ΚΙΝΑΛ, Φ. Γεννηματά, έκανε λόγο ότι «το νομοσχέδιο έχει επικεφαλίδα την προστασία του περιβάλλοντος και περιεχόμενο την υποβάθμισή του. Ανοίγει κερκόπορτα για βλαπτικές χρήσεις». Ενώ και ο Κρ. Αρσένης από το ΜεΡΑ25 κάλεσε στην απόσυρσή του, αναφερόμενος στις πλείστες προβληματικές διατάξεις του νομοσχεδίου (εξορύξεις σε περιοχές Natura, αναστολή των δασικών χαρτών, δημιουργία ιδιωτικής αγοράς άγριας ζωής κτλ), όπως και στη φωτογραφική διάταξη παράτασης άδειας της Ελληνικός Χρυσός στις Σκουριές.\nΗ κριτική, όμως, στράφηκε και κατά της προηγούμενης κυβέρνησης του ΣΥΡΙΖΑ, κυρίως όσον αφορά το θέμα των εξορύξεων σε προστατευόμενες περιοχές, που είχε και αυτή επιτρέψει, γεγονός στο οποίο βρήκε πάτημα ανταπάντησης και ο Κ. Μητσοτάκης. Από τη μεριά του, ο Αλ. Τσίπρας υπερασπίστηκε την περιβαλλοντική πολιτική της κυβέρνησής του, λέγοντας πως «κατορθώσαμε σε δυσμενείς συνθήκες να προωθήσουμε αυτονόητες για τη χώρα προοδευτικές, εκσυγχρονιστικές τομές που εκκρεμούσαν για δεκαετίες. Νομοθετήσαμε και πήραμε πρωτοβουλίες για το φυσικό περιβάλλον, τη νομοθεσία για τις περιοχές Natura, τους δασικούς χάρτες, την εθνική στρατηγική για τα δάση, για τη διαχείριση των αποβλήτων, το εθνικό σχέδιο διαχείρισης, την στρατηγική για την κυκλική οικονομία, το κτηματολόγιο, τους νόμους για το χωρικό σχεδιασμό και την αυθαίρετη δόμηση, το εθνικό σχέδιο για την ενέργεια και το κλίμα, τις ενεργειακές κοινότητες, πλαίσιο για τις διαγωνιστικές διαδικασίες για τις ΑΠΕ, το διαχωρισμό των ενεργειακών κλάδων. Και πιάσαμε και το στόχο της εκπομπής CO2 για το 2020. Αυτά ήταν σημαντικές επιτυχίες».\nΤο ζήτημα, βέβαια, τώρα είναι τι γίνεται από εδώ και πέρα. Το νομοσχέδιο-περιβαλλοντικό έγκλημα αποτελεί πια νόμο του κράτους και σιγά σιγά θα ξεκινήσουν οι «επενδύσεις» καταστροφής. Αν αυτό θα σημαίνει ότι χάθηκε ολόκληρος ο πόλεμος ή απλά μια μάχη, απομένει στα χέρια του κινήματος, των κομμάτων της αριστεράς και της οικολογίας και των τοπικών φορέων, στο πώς θα οργανώσουν τις δράσεις τους στο μέλλον, προκειμένου να προστατεύσουν το περιβάλλον και μαζί τη ζωή μας και την υγεία μας. Ήδη πάντως υπάρχει το αισιόδοξο μήνυμα αντίστασης τοπικών φορέων σε ό,τι αφορά την εφαρμογή διατάξεων του νόμου (αναλυτικά βλ. παράπλευρα).


Ο Ανανιάδης επέστρεψε στην Πυλαία - Την Δευτέρα (11/01) σχεδιάζεται να μπουν τα τμήματα της ομάδας στο γήπεδο - greekhandball.com\nHome / Α1 Ανδρών / ΠΥΛΑΙΑ / Ο Ανανιάδης επέστρεψε στην Πυλαία - Την Δευτέρα (11/01) σχεδιάζεται να μπουν τα τμήματα της ομάδας στο γήπεδο\nΟ Ανανιάδης επέστρεψε στην Πυλαία - Την Δευτέρα (11/01) σχεδιάζεται να μπουν τα τμήματα της ομάδας στο γήπεδο\nWriter January 05, 2021 Α1 Ανδρών, ΠΥΛΑΙΑ\nΟ Μπάμπης Ανανιάδης επιστρέφει, κατά πληροφορίες του greekhandball.com, στην Πυλαία, καθώς σήμερα (05/01) συμφώνησε, ώστε να συνεργαστεί εκ νέου με τους Θεσσαλονικείς. Έτσι, πρόκειται να προσφέρει, χάρη στην εμπειρία του, λύσεις στην γνώριμη γι' αυτόν ομάδα, που έμεινε δίχως προπονητή μετά από την αποχώρηση του Γιώργου Καρασαββίδη.\nΠαράλληλα, η Πυλαία αναζητά παίκτη για την περιφέρεια, στην οποία είναι πιθανό να ενισχυθεί, καθώς δημιουργήθηκε κενό, έπειτα από την αποχώρηση του Τζούρο Μούγιτς.\nΟ Πρόεδρος του συλλόγου και Αντιδήμαρχος Πυλαίας - Χορτιάτη, Γιώργος Μπαμπαράτσας, αναμένεται, επιπλέον, να συναντηθεί άμεσα με τον Δήμαρχο, Ιγνάτιο Καϊτεζίδη, ώστε να συζητηθεί το ζήτημα που αφορά στα rapid τεστ.\nΗ Πυλαία, εφόσον έχει «κλείσει» και αυτό το... μέτωπο, σχεδιάζει να μπει στο γήπεδο την Δευτέρα (11/01). Το γυναικείο τμήμα της έχει ζητηθεί να κάνει προπονήσεις στο κλειστό του Πανοράματος, ενώ το ανδρικό στην Μίκρα.\nΟ Ανανιάδης επέστρεψε στην Πυλαία - Την Δευτέρα (11/01) σχεδιάζεται να μπουν τα τμήματα της ομάδας στο γήπεδο Reviewed by Writer on January 05, 2021 Rating: 5


Forzajuve.gr: Τα τηλεοπτικά παιχνίδια της RAI στην Αθλητική Κυριακή απέναντι στη Γιουβέντους\nΤα τηλεοπτικά παιχνίδια της RAI στην Αθλητική Κυριακή απέναντι στη Γιουβέντους\nΗ RAI έχει δώσει διάφορες αφορμές με την συμπεριφορά της απέναντι στη Γιουβέντους και όπως φαίνεται δε βάζουν μυαλό.\nΤο έχουμε γράψει κι άλλες φορές, με αφορμή διάφορα σχόλια που έχουν κάνει δημοσιογράφοι της, ότι η κρατική ιταλική τηλεόραση έχει μια περίεργη στάση απέναντι στους μπιανκονέρι.\nΑν ήταν ιδιωτικό κανάλι, δεν θα υπήρχε κανένα θέμα, θα μπορούσαν να λένε ό,τι ήθελε το αφεντικό τους. Επειδή, όμως, είναι κρατικό, είναι περίεργο το πώς ψάχνει την παραμικρή αφορμή για να εκνευρίσει τους οπαδούς των μπιανκονέρι.\nΟπως, για παράδειγμα, έγινε και την Κυριακή, πριν δύο μέρες, όταν στη Domenica Sportiva έδειξε... τελευταία τα γκολ της Γιουβέντους στο 3-0 επί της Εμπολι. Ηταν το πρώτο, χρονικά, ματς που έγινε την Κυριακή, ήταν το ματς της πρωταθλήτριας και πρωτοπόρου αλλά στη RAI το έδειξαν τελευταίο... Η επίσημη εξήγηση για αυτό, είναι ότι υπήρξε ένα τεχνικό πρόβλημα...\nΣχετικά tags Γιουβέντους, Media


Οι Αλβανοί και οι αναποφάσιστοι θα κρίνουν τις εκλογές στα Σκόπια | newsbreak\n6-07-2020 • 23:00μμ\nΜικρό προβάδισμα κατά 3,6 εκατοστιαίες μονάδες δίνει στον συνασπισμό υπό τον Ζόραν Ζάεφ, δημοσκόπηση που διενεργήθηκε δέκα μέρες πριν στηθούν οι κάλπες στα Σκόπια.\nΟ κυβερνών συνασπισμός «Μπορούμε» υπό τους Σοσιαλδημοκράτες του Ζάεφ -περιλαμβάνει επίσης το αλβανικό κόμμα BESA- βρίσκεται μερικά βήματα μπροστά από τη συμμαχία «Ανανέωση για τη Μακεδονία» υπό το VMRO DPMNE της αξιωματικής αντιπολίτευσης.\nΣύμφωνα με τη σφυγμομέτρηση του μη κερδοσκοπικού Εθνικού Δημοκρατικού Ινστιτούτου (NDI), το 24,8% των ερωτηθέντων είπαν ότι θα ψηφίσουν τη συμμαχία του κυβερνώντος κόμματος του Ζάεφ, ενώ το 21,2% εκείνη του VMRO DPMNE του Χρίστιαν Μίτσκοσκι.\nΌλα, πάντως, δείχνουν πως αυτή την αναμέτρηση θα την κρίνουν οι Αλβανοί ψηφοφόροι ενώ υπάρχει ακόμα μεγάλο ποσοστό αναποφάσιστων παρά την πόλωση που υπάρχει στη χώρα τελευταία.\nΗ δημοσκόπηση ασχολήθηκε και με την Συμφωνία των Πρεσπών, την οποία το 58% υποστηρίζει ή κρίνει απαραίτητη, ενώ σταθερά υψηλή παραμένει η υποστήριξη αναφορικά με τις ευρω-ατλαντικές προοπτικές της χώρας με το 74% των πολιτών να εκφράζεται θετικά για την ένταξη στο ΝΑΤΟ και το 79% για την ΕΕ.


Πέθανε η ηθοποιός Τιτίκα Σαριγκούλη | BOVARY\nΈφυγε σε ηλικία 87 ετών η ηθοποιός και συγγραφέας Τιτίκα Σαριγκούλη.\nΗ ηθοποιός γεννήθηκε το 1934 στην Αθήνα όπου και μεγάλωσε.\nΣε νεαρή ηλικία σπούδασε υποκριτική, ξεκινώντας την πορεία της στο χώρο του κινηματογράφου και του θεάτρου στις αρχές της δεκαετίας του 1960.\nΤο 1960 έκανε το κινηματογραφικό της ντεμπούτο στη ταινία «Το μυστικό του κόκκινου μανδύα». Ακολούθησαν δύο ακόμη συμμετοχές στον κινηματογράφο τα επόμενα χρόνια στις ταινίες «Φαίδρα» και «Πρώτο καρδιοχτύπι». Την ίδια δεκαετία ξεκίνησε να ασχολείται πιο ενεργά με τη συγγραφή. Μέχρι σήμερα έχουν κυκλοφορήσει περισσότερα από 60 βιβλία της.\nΣτις αρχές της δεκαετίας του 2000, συνέχισε την κινηματογραφική της πορεία. Πιο συγκεκριμένα, το 2004, έπαιξε στην ταινία Τεστοστερόνη ενώ το 2005 συμμετείχε στην κωμωδία «Η χορωδία του Χαρίτωνα» και στη διεθνή παραγωγή Opa! που μέρος των γυρισμάτων έγιναν στην Ελλάδα. Την ίδια χρονιά έκανε το τηλεοπτικό της ντεμπούτο στην κωμική σειρά «Οδός Παραδείσου 7» με το ρόλο της ηλικιωμένης Νίνας. Ακολούθησαν κι άλλες τηλεοπτικές συμμετοχές σε επεισόδια των σειρών Μαρία η άσχημα, Οι ιστορίες του αστυνόμου Μπέκα, «Αν μ' αγαπάς» και Singles 2,1/2.\nΈνας ρόλος που αγαπήθηκε πολύ: αυτός της αθυρόστομης γιαγιάς στο "Μπαμπά μην τρέχεις"\nΟταν η Τιτίκα Σαριγκούλη πρωταγωνίστησε στην μικρού μήκους ταινία του Θοδωρή Παπαδουλάκη για την Action Aid μαζί με τον Τάσο Νούσια:\nΗ σπαρταριστή ερμηνεία στη σειρά με Με λένε Βαγγέλη\nΜια εφ'όλης της ύλης συνέντευξή της για τη ζωή και την διαδρομή της στην τέχνη:\nΠΕΘΑΝΕ ΤΙΤΙΚΑ ΣΑΡΙΓΚΟΥΛΗ


Λίγα από πολλούς, πολλά για πολλούς — ΔΑΠ-ΝΔΦΚ\nΛίγα από πολλούς, πολλά για πολλούς\nBy Dimitris Gkoulis17/11/2017 No Comments\nΈχοντας την πεποίθηση ότι η πραγματική συμπαράσταση στον συνάνθρωπό μας δεν πρέπει να στέκεται μόνο σε ευχολόγια, αλλά να εκφράζεται και έμπρακτα, η ΔΑΠ-ΝΔΦΚ διοργανώνει τη φιλανθρωπική δράση «Λίγα από πολλούς, πολλά για πολλούς».\nΗ περιοχή της Δυτικής Αττικής ήταν εκείνη που πλήχθηκε περισσότερο από τις καταιγίδες των τελευταίων ημερών, με τον απολογισμό να καταγράφει δεκαέξι νεκρούς, έξι αγνοούμενους, δεκαεπτά τραυματίες και εκατοντάδες κατεστραμμένες περιουσίες που οδήγησαν τους συμπολίτες μας στο δρόμο.\nΣτόχος μας να μην περιοριστούμε σε μια τυπική συμπαράσταση, αλλά να συνεισφέρουμε ενεργά ώστε να απαλύνουμε έστω και στο ελάχιστο τον πόνο και τη δυστυχία αυτών των ανθρώπων.\nΓια το λόγο αυτό συλλέγουμε στις σχολές είδη προσωπικής υγιεινής, είδη καθαριότητας και λευκά είδη, όπως πετσέτες και σεντόνια, προκειμένου να τα συγκεντρώσουμε και να τα προσφέρουμε στους κατοίκους των περιοχών αυτών. Είδη βασικά και τόσο αυτονόητα για τη διαβίωσή τους.\nΕίναι σειρά σου λοιπόν να προσφέρεις και εσύ στα τραπεζάκια της ΔΑΠ-ΝΔΦΚ στη σχολή σου και να δείξεις έμπρακτα την αλληλεγγύη που τόσο ανάγκη έχουν αυτοί οι άνθρωποι. Είμαστε βέβαιοι ότι εάν ο καθένας από εμάς προσφέρει λίγα από αυτά που διαθέτει, τότε είναι δεδομένο ότι θα συγκεντρωθούν πολλά αγαθά για τους πολλούς συνανθρώπους μας που επλήγησαν και έχασαν σε μια στιγμή τόσο άδικα το βιος τους.\nΠροηγούμενοΖητάμε άμεση παρέμβαση για την επίλυση των προβλημάτων από τον Υπουργό Παιδείας\nΕπόμενοΔελτίο Τύπου ΔΑΠ-ΝΔΦΚ για την 44η Επέτειο από την εξέγερση του Πολυτεχνείου


Η παραγωγή του ΜΗΛΟΚΛΕΦΤΗ στην Πάτρα έχει ξεκινήσει και το γιορτάσαμε - ePatra.gr\nΗ μέρα ξεκίνησε με μια ξεχωριστή εμπειρία στο escaperoom“Patra’s Clue”, όπου οι δημοσιογράφοι από τοπικά μέσα είχαν τη δυνατότητα να ανακαλύψουν σημαντικά στοιχεία για την παραγωγή του ΜΗΛΟΚΛΕΦΤΗ στην Πάτρα, παίζοντας στα δύο ειδικά διαμορφωμένα δωμάτια, αλλά και να γευτούν πρώτοι τον «Πατρινό» ΜΗΛΟΚΛΕΦΤΗ με την απροσδόκητα γλυκιά και δροσιστική γεύση του.\nΤο δωμάτιο ΜΗΛΟΚΛΕΦΤΗΣ 11, επιλέχθηκε από τους δημοσιογράφους να παραμείνει ανοιχτό για όλους τους λάτρεις του ΜΗΛΟΚΛΕΦΤΗ για 15 ημέρες, έτσι ώστε όσοι θέλουν να ανακαλύψουν τα μυστικά της αλεπούς και να απολαύσουν τον αγαπημένο τους Μηλίτη, να μπορούν να το κάνουν παίζοντας στο ειδικά διαμορφωμένο escaperoom.\nΤο πάρτυ δε σταμάτησε όμως εκεί. Την ίδια ημέρα, τα ίχνη της αλεπούς μας οδήγησαν στο μεγάλο Street party που έγινε στο Ουλαλούμ. Εκεί ο ΜΗΛΟΚΛΕΦΤΗΣ μας κάλεσε να το σκάσουμε από τα ίδια, και να ζήσουμε μια αλλιώτικη καλοκαιρινή εμπειρία σε ένα urban πάρτυ. Τα σκαλιά της Γεροκωστοπούλου γέμισαν από κόσμοπου ήρθε για να γιορτάσει μια ιδιαίτερη καλοκαιρινή νύχτα στην πόλη, συντροφιά με παγωμένο, τοπικό πλέον μηλίτη, που κέρδισε τους πάντες με τη γεύση του. Το πάρτυ ξεκίνησε με τον DJ Giannis Kardaris και τα beatsτου, ενώ στη συνέχεια απολαύσαμε την μπάντα Drunk Jackals η οποία με ένα δυνατό rockliveξεσήκωσε τον κόσμο, όσο οι Oink Tattoo Patra, δημιούργησαν με το δικό τους μοναδικό ταλέντο ένα διαφορετικό Μηλoκλέφτικο graffity.\nΘετικά vibes απογείωσαν τη φάση και το κέφι του κόσμου στιγμάτισε μοναδικά τη βραδιά. Από εδώ και στο εξής, αν ακούσετε κάποιον να σας σφυρίζει…«μηλοκλέφτικα» θα είναι ο ΜΗΛΟΚΛΕΦΤΗΣ που ξεκινά πλέον τις ανατρεπτικές περιπέτειές του από την Πάτρα και μας παρασύρει σε αυτές.\nΨάξε τα σημάδια της αλεπούς στους δρόμους της πόλης, απόλαυσε ένα μοναδικό ποτό από ζουμερά και τραγανά μήλα με 4,5% αλκοόλ και… ΣΚΑΣ’ ΤΟ από τα ίδια!


Eretria Vegans: Η μεγαλύτερη vegan διαμαρτυρία στην Καλιφόρνια!\nΗ μεγαλύτερη vegan διαμαρτυρία στην Καλιφόρνια!\nΣτις 4 Μαϊου πραγματοποιήθηκε η μεγαλύτερη vegan διαμαρτυρία στην Καλιφόρνια μπροστά στα σφαγεία Farmer John, στα οποία σφάζονται κάθε ημέρα 6.000 (!!!) γουρούνια ..... Την διαμαρτυρία διοργάνωσε η δραστήρια οργάνωση Farm Animal Rights Movement και έλαβαν μέρος 400 ακτιβιστές με συνθήματα κατά της άδικης σφαγής των ζώων......\nΕάν θέλεις περισσότερες πληροφορίες, μπορείς να επισκεφθείς την ιστοσελίδα της οργάνωσης, κάνοντας "κλικ" στην φωτογραφία:\nVegan οργάνωση και στην Σερβία!\nΆλλη μία επιτυχία κατά των ταυρομαχιών!!


Ξενάγηση στον Κούλε... - voltarakia.gr\nΟ Όμιλος Εθελοντών κατά του καρκίνου "Αγκαλιάζω" (παράρτημα Ηρακλείου) διοργανώνει ξενάγηση στο εμβληματικό φρούριο του Ηρακλείου, στον Κούλε την Τετάρτη 13 Σεπτεμβρίου. Το ραντεβού έχει δοθεί στις 5:30 το απόγευμα στην πλατεία 18 Άγγλων.\nΗ ξενάγηση είναι εθελοντική προσφορά της κ. Αθηνάς Κυριακάκη-Σφακάκη, ξεναγού και συγγραφέως, μέλους του Σωματείου Ξεναγών Κρήτης και Σαντορίνης. Ωστόσο, η είσοδος στο μνημείο είναι 2 ευρώ.\nΤο φρούριο Κούλε έχει μακρά και ενδιαφέρουσα ιστορία... Έχει γίνει γνωστό στις διάφορες περιόδους της ιστορίας με τα ονόματα:\n* και Κούλες φυσικά!\nΥπήρχε και ένα πανομοιότυπο φρούριο, αλλά μικρότερο, ο μικρός Κούλες στην απέναντι πλευρά του μεγάλου, ο οποίος δυστυχώς δεν υπάρχει πιά...\nΓια όλα αυτά θα μας μιλήσει την Τετάρτη η κ. Σφακάκη...